22 « martxoa « 2019 « Prentsa oharrak\nOrdezkari gazteek landu dituzten proiektuak Gasteizko herritarren aurrean ikusgai jarri dituzte\nKategoriak: Prentsa oharrak — Komunikazio Zerbitzua / Servicio de Comunicación — 22 martxoa 2019 20:22\nHiretu Hiria 2019 Galak gazteen parte-hartzerako prozesuaren amaiera izan da eta baliagarria izango da gazte-proposamen eta gazte-ahalmenei balioa emateko\nPedagogica San Prudencio, Lakua BHI, IPI Sansomendi, Sagrado Corazón, Nazareth, El Carmen HHI, Gaztedi Rugby Taldea eta Lakua Lanerako Zentroaren ordezkari gazteek landu dituzten proiektuak Gasteizko herritarren aurrean ikusgai jarri dituzte gaur. Horretarako, zuzeneko aitorpenak eta eurek eginiko bideoak plazaratu dituzte. Helburua: Gasteizko hiria bizitzeko toki solidario eta atsegina bihurtzea.\nGazte horiek landu dituzten gaiak era askotakoak izan dira; esaterako, “Fake News”, “Elkarbizitza eta errespetua”, “Gidatzen eta mugitzen laguntzen diguten seinaleak”, “Lehen laguntzak”, “Generoa eta sexualitatea”, “Pertsona ondo formatuak”, “Hezkuntza auzitan”, “Tratu onen dekalogoa” , “Zerk egiten zaitu zoriontsu?”, “DBH amaitu ondoren, zer egin nahi duzu?”, “Jolasen bidez ikasi”, “Aurreiritziei aurre egitea”, “Buruhausteen aurrean, egizu iribarre!”, “Pertsonak ezagutuz, aurreiritziak saihestea”.\nGala honetara bertaratu dira Gorka Urtaran alkatea, alderdi politikoetako ordezkariak, parte hartu duten eskola-talde guztietako ordezkariak, senitartekoak, irakasleak, prozesuan inplikatutako hezkuntza-agenteak, eta gazte-proposamenak ezagutzeko interesa duten Gasteizko herritarrak.\nGazteria Zerbitzuak ekitaldi horretan “Aurkeztutako gazteen gai eta esperientzien bozketa” egingo du, bertaratutako jendeari gehien gustatzen zaiona aukeratzeko. Boto gehien jasotzen dituen gaiak honako sari hau lortuko du: lan- eta dibertimendu-topaketa bat, asteburu batean, Gasteiztik kanpo. Topaketa horretan, gazte irabazleek ekintza zehatz bat asmatuko dute Gasteizko herritarren aurrean ikusgai jartzeko.\nHiretu Hiria 2019 Galak gazteen parte-hartzerako prozesuaren amaiera izan da eta baliagarria izango da gazte-proposamen eta gazte-ahalmenei balioa emateko. Hori da, hain zuzen ere, Gazteria zerbitzuak azkeneko 10 urteetan hartu duen helburua.\nHasi dira Gasteizko Udalean erdi eta goi mailako teknikarien 132 lanpostu betetzeko probak\nGaur arratsaldean eman zaie hasiera Gasteizko Udalak deitutako lan-eskaintza publikoko probei, oposizio-aldiaren bidez.\nUrrian hasi zen izena emateko epea Udalak A1 eta A2 taldeetan 132 lanpostu betetzeko deitu duen LEPeko hautatze-probetan parte hartu ahal izateko. LEPak 7650 eskaera jaso ditu, 5.132 eskatzailerengandik. Horietatik, hamarretik zazpi emakumeak dira.\nOposizio-aldian nahitaezko eta baztertzaileak diren bi ariketa egin beharko dira, eta 55 puntu lortu ahalko dira gehienez.\nLehen ariketan test moduko bi proba egin beharko dira: lehen proba gai-zerrenda orokor bati buruzkoa da eta asteburu honetan egingo da bost ataletan banatuta; bigarrena, berriz, apirilean egingo da eta gai-zerrenda berariazkoak ebaluatuko ditu. Bigarren ariketan proba praktiko bat edo gehiago egin beharko dira, eta 30 puntu lortu ahalko da.\nPrentsa deialdiak (2019-03-25)\nPrentsaurrekoa. Napoleonen garaiko IX. azokaren aurkezpena.\nParte-hartzaileak: Nerea Melgosa, Enpleguaren eta Garapen Ekonomiko Iraunkorraren zinegotzia, eta Ángel Lamelas, Ipar Arriaga elkartearen lehendakaria.\nEguna: martxoak 25, astelehena.\n– Udalaren opor jardueren aurkezpena.\nParte-hartzaileak: Estibaliz Canto, Kultura, Hezkuntza eta Kirol zinegotzia.\n– Gamarrako Ostalaritza Eskolako pintxo lehiaketa.\nLekua: Gamarrako Ostalaritza Eskola.\nEstíbaliz Canto, Hezkuntza, Kultura eta Kirol Arloko zinegotzia, eta Nerea Melgosa, Enpleguaren eta Garapen Ekonomiko Iraunkorraren zinegotzia, Euskadiko Musikari Gazteen XIII. Lehiaketaren amaierako galara joango dira, 12:00etan, Jesús Guridi musika kontserbatorioko entzunaretoan.\nGizarte Politiken Sailak 270.377 euro bideratu ditu Babesgabetuen jantoki sozialerako\nGaur, Udal Gobernuak onetsi du “Babesgabetuen Andre Maria” Gizarte Ekintzarekiko lankidetza-hitzarmena sinatzea, 2019ko urtarrilaren 1etik 2019ko abenduaren 31ra bitartean jantoki sozialaren programa gauzatzeko; Udalaren gehieneko ekarpen ekonomikoa 270.377 eurokoa izango da.\nGasteizko Udalak duela zenbait urtetik hona laguntza ekonomikoa ematen du baliabide horren funtzionamendurako; jantokiaren eginkizuna da eguneroko elikadura bermatzea beren etxeetan otorduak modu autonomoan egiteko arazo pertsonal edo sozialak dituztenei.\nPertsona horiek, prezio merke bat ordainduta, edo dohainik —Udalaren Zerbitzuek edo beste erakunde batzuek bideratu badituzte hara—, bazkal eta afal dezakete, eta, horretaz gain, betiere zenbait baldintza betez gero, jantokiaren instalazioak erabil ditzakete beren aisialdirako.\nHitzarmenak ezartzen duenez, “Babesgabetuen Andre Maria” erakundeak honako hauen bazkariko eta afariko mantenu-premiei erantzungo die:\nPertsona bakarreko bizikidetza-unitateak, eta, salbuespenez, bizikidetza-unitate bereko bi kide (beren kargu adingaberik ez dutenak), baldin eta baliabide ekonomikorik ez badute edo baliabide ekonomiko urriak badituzte eta, horretaz gain, beste arazoren bat badute, hala nola aurrekontua antolatzeko zailtasunak edo ostatuta dauden tokian otorduak egiteko zailtasunak izatea. Salbuespenezko zenbait egoeratan (gizarte-langileek baloratuko dituzte), aukera izango dute janaria hartu eta etxera eramateko.\nJantokian egindako janaria egunero hartu eta etxera eramateko aukera izango duten familia-unitateak.\nTomas Zumarraga Dohatsuaren kaleko gizartegunea\nBeste alde batetik, Tokiko Gobernu Batzarrak onetsi du dosierra hastea Tomas Zumarraga Dohatsuaren kaleko gizarteguneko adinekoentzako tutoretzapeko apartamentuen, Eguneko Arreta Zerbitzuaren eta jantokiaren kudeaketa kontratatzeko. Horretarako, 1.099.085,58 euroko aurrekontua du Udalak.\nTutoretzapeko apartamentuek aukerako erabilerako zerbitzu kolektiboak eskaintzen dituzte, eta 65 urteko edo gehiagoko pertsonak ostatzen ditu. Zerbitzuak, 30 apartamentu ditu, guztira 40 plaza.\nEguneko Arreta Zerbitzuak diziplina anitzeko arreta osoa eskaintzen du egunez, eta horretarako arreta soziosanitarioko, animazioko, jantokiko, garraioko, higiene pertsonaleko, terapia okupazionaleko eta abarreko zerbitzuak ditu. Guztira, 23 plaza eskaintzen ditu.\nJantoki-zerbitzuak, azkenik, 48 plaza ditu, nutrizioaren ikuspegitik egokia eta osoa den janaria eskaintzen saiatzen da, prestatzeko ezintasun fisiko nahiz psikikoa dutelako, familia-laguntzarik ez dutelako edo zailtasun ekonomikoak dituztelako beren kabuz egiterik ez duten 60 urtetik gorako pertsonentzat. Era berean, adinekoen arteko integrazioa eta bizikidetza sustatzen du.\nUdaltzaingoak TUVISAren autobusak baliatuko ditu bide-segurtasuna hobetzeko xedea duten mezuak eta gomendioak zabaltzeko\nKategoriak: Prentsa oharrak — Etiketak: Udaltzaingoa — Komunikazio Zerbitzua / Servicio de Comunicación — 13:18\n2018-2023rako Bide Segurtasunaren eta Mugikortasun Iraunkorraren Udal Plan Estrategikoan jasotako komunikazio eta kontzientziazio ekintzetako bigarrena jarri du abian Udaltzaingoak.\nUrtarrilaren bukaeran eta otsailaren hasieran orri-markatzekoak banatu zituzten oinezko eta txirrindulari ugari igarotzen diren lekuetan; oraingoan, berriz, hiri autobusak baliatuko dituzte bide-segurtasunari buruzko mezuak zabaltzeko.\nDistrakzioak —istripuen eragile ohikoa baita— eta oinezko zein txirrindulariak —zaurgarrienak baitira— izango dira kanpaina berriaren gai nagusiak. Biribilguneetan nola zirkulatu behar den ere azpimarratuko dute, leku horietan gertatzen baita istripu gehien.\nTUVISAren lau autobusek erakusten dituzte dagoeneko iragarkiak, eta datorren astean beste lau gehituko zaizkie. Besteak beste, mugikortasun iraunkor eta segurua sustatu nahi da kanpainaren bitartez, zauritutako edo hildako pertsonen kopurua gutxitu, talderik zaurgarrienak babestu eta jokabide ezegokiak zuzendu.\nAutobusak kontrolatzeko kanpaina\nBide Segurtasunaren Udal Plan Estrategikoaren barruan, orobat, autobusak kontrolatzeko kanpaina berezia egingo du Udaltzaingoak datorren astean. Bidaiari-garraiorako ibilgailu horiek baldintza teknikoak betetzen dituzten egiaztatuko dute, eta gidariak horiek eramateko gaitasuna duten.\nMoto-gidari bat zauritu da Krispiñako errepidean basurde baten aurka talka eginda\n33 urteko moto-gidari bat zauritu zen atzo, 22:15ak aldera, Krispiñako errepidean basurde baten aurka talka egin ondoren. Talka horren ondorioz, gizonak lesioak izan zituen, nahiz eta bere kabuz iritsi ahal izan zen osasun-zentro batera.\nTxirrinduan zihoan 36 urteko emakume bat zauritu zen atzo Tomas Zumarraga Dohatsuaren kalean erregistratutako istripu batean. Ez zen beharrezkoa izan osasun-zentro batera eramatea.\nUdaltzainek beste bederatzi trafiko-istriputan esku hartu zuten atzo, nahiz ez zen zauriturik izan eta ez zen inor ikertu bide-segurtasunaren aurkako deliturik egiteagatik. Horrez gain, 16 salaketa izapidetu eta polizia judizialaren 18 jarduera egin zituzten.\nUdaltzaingoaren Agenteek atzo gauean 52 urteko gizonezko bat atxilotu zuten babes-agindu bat urratzearen delituaren ustezko egile gisa, neurri horren bidez babestutako emakumearen etxebizitzatik hurbil zegoelako. Gaur epailearen esku geratuko da.\nAdreiluak lurrera erortzea\nSuhiltzaileek atzo dei bat jaso zuten Mendiolabidea kaleko eraikin baten fatxadatik zenbait adreilu bide publikora erori zirelako eta zenbait ibilgailuri kalteak eragin zizkietelako. SPEISeko langileek inguru hori berraztertu zuten, eta erortzeko arriskuan zeuden gainerako elementuak kendu zituzten. Beste elementu batzuk eror zitezkeenez gero, babeserako pasabide bat eta hesiak jarri zituzten inguru horretan.\nUdalak 140.000 eurotik gora inbertituko du euskara sustatzeko zenbait ekintzatan\nKategoriak: Prentsa oharrak — Etiketak: euskara — Komunikazio Zerbitzua / Servicio de Comunicación — 12:22\nUdalak 142.530 euro inbertituko du euskara sustatzeko zenbait ekintzatan, hala erabaki baitu Tokiko Gobernu Batzarrak gaur goizean. Euskara Biziberritzeko Plan Nagusiak lehentasunezkotzat jotako lan-ildoekin bat datozen ekimenak dira: Euskharan kultur elkartearekiko eta GEU zein Bai Euskarari elkarteekiko hitzarmenak, eta haur eta gazte literaturaren alorrean euskarara egindako itzulpenik hoberentzako sariak.\nEuskharanekiko hitzarmenari dagokionez, Udalak 24.255 euro jarriko ditu lankidetza-hitzarmen baten bidez, familiartean eta eskolaz kanpo euskararen erabilera sustatzearren. Aranbizkarra, Arantzabela eta Aranbide auzoetan (Amaia zentroan), bereziki. Talde horrek urte osoan zehar garatuko ditu proiektuak eta jarduerak, euskara eta euskal kultura ezagutarazteko.\nGEUrekiko hitzarmenaren bitartez, Udalak 77.175 euro inbertituko ditu proiektu eta jarduera hauek garatzeko: Mintzalaguna, Igandeak jai eta Familiarteko Aisialdia programak, eta Euskaraldiaren koordinazioa.\nBai Euskarari Ziurtagiria elkarteak, azkenik, enpresak eta merkataritza-establezimenduak hizkuntzaren normalizaziorako neurriak hartzera animatu nahi ditu, eta neurri horiek Bai Euskarari ziurtagiriaz aitortzen ditu. Udala 2013an hasi zen elkartearekiko elkarlanean. 2019an, 23.100 euro jarriko ditu horretarako, aurrekoan bezala.\nBestetik, gazte literaturaren alorrean euskarara egindako itzulpenik hoberenak saritzeko “Vitoria-Gasteiz” sarietarako deialdia ere onetsi du Gobernu Batzarrak. Aurreko urteetan bezala, 18.000 euroko zuzkidura izango dute sariek.\nUdalak herritarren partaidetzarako proiektuak diruz laguntzeko oinarriak onetsi ditu beste behin\nKategoriak: Prentsa oharrak — Etiketak: Herritarren partaidetzarako proiektuak, Partaidetza eta Gizarte Etxeen zinegotzi Isabel Martínez — Komunikazio Zerbitzua / Servicio de Comunicación — 11:10\nDuela bi urte sortu zen partida, eta horri esker hiriko hainbat elkartek gauzatu ahal izan dituzte beren proiektuak\nIsabel Martinez zinegotziak gidatzen duen Partaidetza eta Gizarte Etxeen Sailak proposatuta, Tokiko Gobernu Batzarrak herritarren partaidetzarako proiektuak diruz laguntzeko deialdiaren oinarriak onetsi ditu.\nDeialdiak 24.000 euroko aurrekontua du (iaz baino 3.500 euro gehiago), hiriko entitate eta elkarteek 2019an herritarrei irekita bideratzen dituzten partaidetza-prozesuek sortutako gastuak ordaintzen laguntzeko, “Gasteiz hiri garden eta parte-hartzailea” ildo estrategikoaren barruan.\nInformazioa eta kontsulta, eztabaida eta deliberamendua zein proposamenak eta elkarlana xede duten herritarren partaidetzarako prozesuak egiteko proiektuek jaso ahalko dituzte dirulaguntzak, dena delako talde edo entitateko kideez gain beste pertsona batzuk barne hartzen badituzte.\nGarai bateko Santo Domingo komentuko arkua hainbat hamarkadaz izan zuen kokalekura itzuliko da\nKategoriak: Prentsa oharrak — Etiketak: Santo Domingo komentua — Komunikazio Zerbitzua / Servicio de Comunicación — 10:54\nArkua XIII. mendeko eraikinetik gordetako bi elementuetako bat da, eta Eusko Legebiltzarraren lorategietan jarriko da, Floridako ibilbidearen ondoan\nUdalak arkua lagako du, XX. mendearen bi herenetan orain Eusko Legebiltzarra dagoen eraikinarekin lotuta egon baita, irakaskuntza ertaineko institutua zelarik\nGarai bateko Santo Domingo komentuko arkua, XIII. mendeko eraikinetik gordetako bi elementuetako bat, XX. mendearen bi herenetan izan zuen kokalekura itzuliko da. Izan ere, garai bateko klaustroko arkua irakaskuntza ertaineko institutu izandakoaren patioan —gaur egun Eusko Legebiltzarraren bilkura aretoa bihurtuta— zegoen jarrita.\nEusko Legebiltzarrak elementu hori lagatzeko eskatu dio Udalari; une honetan San Prudentzio egoitzaren lorategietan dago. Eskaeran, Eusko Legebiltzarrak hitzematen du bere gain hartuko dituela arkua lekuz aldatzeak, zaharberritzeak eta Legebiltzarraren lorategian jartzeak dakartzan gastuak; arkua Floridako ibilbidearen ondoan jarriko da, herritar orok ikusteko moduan.\nKomentuak gaur egun Aldabeko gizarte etxea eta Santo Domingo plazaren zati bat dauden lekua hartzen zuen, eta joan den mendearen hasieran eraitsi zen. Geroztik, eta Legebiltzarraren egoitza bihurtzeko obra egin zen arte, klaustroko arkua garai bateko institutuko patioan egon zen, eta bertako irakasle eta ikasleen irudimenean txertatuta geratu zen.


Laboristek elkarrizketak bukatu dituzte Mayrekin | Mundua | Berria\nLaboristek elkarrizketak bukatu dituzte Mayrekin\nCorbynek Erresuma Batuko lehen ministroari erran dio 'brexit'-erako aurkeztuko duen proposamenaren aurka bozkatuko dutela\nJeremy Corbyn laboristen liderra, Komunen Ganberan. JEREMY CORBYN / EFE\nHilabete bat eta bi aste iraun dute Theresa May Erresuma Batuko lehen ministroaren eta Alderdi Laboristaren arteko elkarrizketek. Jeremy Corbyn laboristen buruzagiak eskutitz bat idatzi zion atzo Mayri, jakinarazteko bukatutzat eman dituztela elkarrizketa horiek. «Ez gara gai izan gure artean genituen desadostasun politiko inportanteak konpontzeko», erran dio eskutitz horretan. Brexit-a gauzatzeko adostasun bat lortzeko helburuz hasi zituzten elkarrizketak, EB Europako Batasuna uzteko lehenbiziko epea gibelatu ondoren —martxoaren 29an zen hori gertatzekoa—.\nMayk dimisioa noiz jakinaraziko duen erran eta biharamunean adierazi dute laboristek ez dutela elkarrizketekin jarraituko. Negoziazioak hausteak ziurgabetasun gehiago erantsi dio jada ziurgabea den egoerari. Mayk ekainaren 3an hasiko den astean aurkeztuko du EB uzteko Irteera Akordioaren lege proiektua Komunen Ganberan, eta, era berean, aste horretan erranen du noiz utziko duen lehen ministro kargua.\nUztailaren 31rako ez\nCorbynek atzo erran zuen Mayk aurkeztuko duen proposamen horren aurka bozkatuko dutela laboristek. Hortaz, kontuan hartuta lehen ministroak alderdikide dituen diputatu anitz aurka dituela, eta orain arte ez duela lortu Irlandako DUP Alderdi Demokratiko Unionista konbentzitzea —hari esker du gehiengo osoa Komunen Ganberan—, aukerarik posibleena da parlamentuak ezetz erratea gobernuak egin duen brexit-a gauzatzeko lege proposamenari.\nLaboristen buruzagiak eskutitzaren berri eman ondoren, agerraldi bat egin zuen atzo Londresen. Kazetariek galdetu zioten ba ote dagoen aukerarik Komunen Ganberak baietz errateko uztailaren 31rako Irteera Akordioari —hori bozkatzeko proposatuko dute parlamentuan—, baina Corbynek erantzun zuen ez dela «sinesgarria» ordurako gehiengoa ados paratzea gai horren inguruan. Mayk eta EBk hitzartu zuten azken luzapenaren arabera, Erresuma Batuak urriaren 31n utziko du elkartea. Europako Parlamenturako hauteskundeetan parte hartuko du, hil honen 23an.


Jonas (haur literatura) - Wikipedia, entziklopedia askea.\nJonas (haur literatura)\nAma, Aita, arrebatxoa eta izeba Pauli\nSaltzailea, gozogilea, botikako anderea, autobus gidaria\n6 urtetik aurrerako irakurleentzat\nJonas eta hozkailu beldurtia\nJuan Kruz Igerabide idazlea "Jonas eta hozkailu berdurtia" pasarte baten irakurketa egiten.\nJonas, Juan Kruz Igerabidek (Aduna, 1956ko martxoaren 24a) euskal idazle ezagunak sortutako eta Mikel Valverdek (Gasteiz, 1966ko irailaren 6a) ilustratutako Euskal haur eta gazte literaturako pertsonaia da. 1998an lehen liburua argitaratu zutenetik, Jonas eta hozkailu beldurtia, dagoeneko zazpi liburuk osatzen duten bilduma argitaratu dute. Pertsonaia hau protagonista den liburuak lehen irakurleei zuzenduak daude, zehazki, 6 urtetik aurrerako haurrei. Jonasen liburu hauek Aizkorri argitaletxeko Mendi Sorgindua bildumaren parte dira. Ondorengo hauek dira Jonas protagonista den zazpi liburuak:\nJonas eta hozkailu beldurtia (1998)\nJonasen pena (1999)\nJonasen iratzargailua (2001)\nJonas larri (2002)\nJonasek arazo potoloa du (2004)\nAdio, Jonas (2007)\nJonasen ipuinak (2011)\nArgitaratu diren lehenengo sei liburuetan Jonas protagonista den gertakizun baten kontakizuna egiten da, eta liburu bakoitzean emozio edo sentimendu baten inguruko gertakizun baten kontaketa egiten da. Argitaratu den azken liburua, zazpigarrena, kontakizunen bilduma bat da eta aurreko sei liburuetako Jonasen abentura guztiak biltzen ditu.\nJonasen bilduma hau gaztelaniara itzulia dago, Juan Kruz Igerabidek berak itzulita eta Everest argitaletxeak editatuta. \n1 Jonasen ezaugarriak\n4 Bildumako liburuak\n4.1 Jonas eta hozkailu beldurtia (1998)\n4.2 Jonasen pena (1999)\n4.3 Jonasen iratzargailua (2001)\n4.4 Jonas larri (2002)\n4.5 Jonasek arazo potoloa du (2004)\n4.6 Adio, Jonas (2007)\n4.7 Jonasen ipuinak (2011)\nJonasen ezaugarriak[aldatu | aldatu iturburu kodea]\nJonas hiru urteko mutiko bat da, hiru urteko haurra izatean adin horretako haurrek dituzten sentimendu eta emozioak ditu. Horien kontakizuna egiten da ipuinetako istorio ezberdinetan. Ipuin hauetan, pertsonaiaren izaeraren zati diren beldur eta sentimenduak azaltzen ditu Juan Kruz Igerabidek, bakoitzak pertsonaiaren ezaugarri bat ezagutzeko aukera ematen duelarik.\nMikel Valverdek eginiko ilustrazioen bidez, protagonistari aurpegia jarri diezaiokegu. Jonas, hiru urteko haur bat da eta bere adina kontuan hartuta itxura fisikoa ere adin horretako haurrek dituzten ezaugarri fisikoei egokitzen da. Bere ilea kolore marroikoa da eta aurpegian bere masailetako kolore gorrixka da deigarriena. Ilustrazio horiei esker bere itxura fisikoa ikusteaz gain, bere izaeraren zenbait ezaugarri nabari daitezke; izan ere, irudiak eta hitzak bat doaz eta bien arteko loturak Jonasen inguruko irudi bat eraikitzen laguntzen dute.\nJonas bere adineko haurrak eta beste edozein pertsonak bezala sentimendu ezberdin asko dituen haurra da. Liburu hauetan zehar bere izaeraren alderdi ezberdinak erakusten ditu bere ekintzen bitartez. Besteak beste ondorengo emozioak adierazten ditu Jonas txikiak bere gertakizunen bidez: beldurra, pena, jeloskortasuna, enbidia, lotsa, maitasuna, poza eta egonezina. Sentimendu eta bizi dituen emozio guztiek bere izaera zehazten dute liburuz liburu eta hura ezagutzeko aukera ematen dio irakurleari.\nIlustrazioak[aldatu | aldatu iturburu kodea]\nMikel Valverde euskal ilustratzaileak egindako ilustrazioak dira bilduma honetakoak. Valverdek bilduma honetan egindako lana aipagarria da sortutako irudiek duten indarragatik eta adierazgarritasunagatik. Orriz-orriz, testuarekin batera datozen marrazkiak daude, istorioak behar duen indarra emanez, eta istorioan aipatutako sentimenduak are barnerago sentiaraziz.\nLiburu hauetan pertsonaiaren presentzia, sentimenduak, ikuspuntua... transmititzen dira ondo egindako irudien bidez, irakurleari egoki sentiaraziz Jonasen sentimenduak keinuetan, jarreretan eta koloreetan. Sinpletasun handiko irudien bidez komunikazio aberatsa lortzen du ilustratzaileak.\nIlustratzailea komikiak ilustratzen hasi zen, eta hori nabari da bildumako ilustrazioetan. Jonasen egoeraren berri testuak ematen digun bezala irudiek ederki asko islatzen dute zer ari den gertatzen. Irakurlearen arreta, ikus edo irakur dezakeenaren arreta, egoki fokalizatzen du Valverdek ilustrazio hauen bidez. \nBilduma honetako haria anekdota edo gertakari xumeak dira. Idazleak gertakariak eta Jonasen gogoetak tartekatzen ditu irakurlea protagonistarekin identifikatzea lortuz. Gertakizun hauek ekintza eta bizitasun handiko pasarteak dira.\nLengoai sinplea erabiltzen du Juan Kruz Igerabidek bilduma honetan, irakurlea eta protagonistaren arteko elkarreragina erraztuz. Hizkera argi, arin eta xumea erabiltzen du, erritmo bizia eta musikalidade kutsuak emanez. Idazteko estilo honek bilduma entretenigarria egiten du, eta intriga puntu bat ere ematen diote istorioei. \nBildumako liburuak[aldatu | aldatu iturburu kodea]\nJonas eta hozkailu beldurtia (1998)[aldatu | aldatu iturburu kodea]\n1998an argitaratu zen eta bildumaren lehenengo liburua da. Urtebete geroago, 1999an, Euskadi Saria irabazi zuen Juan Kruz Igerabideren lan honek.\nJonasen lehen kontakizun honetako gai nagusia haurren beldurra da, eta idazleak estilo xume baina aberats batean kontatzen digu nola bakardadeak beldurra eragiten dion Jonasi.  Liburuaren hasiera eta amaiera umoretsuak izan arren, kontakizunean zehar Jonas beldurtuta sentituko da etxean bakarrik gelditzen delako ama dendara jaitsi den bitartean. Bakardadeak eragindako beldur horrek etxeko objektuak ere beldurtuta ikusarazten dizkio. Beldurra handitzen doan heinean, beldurra izu-laborri bihurtzeraino, bere irudimena ere handitu egiten da. Etxeko hozkailua dardarka ikusten du, beraz hozkailua izuturik dago. Hozkailua ez denez erraz izutzen, ondorioztatzen du hozkailuaren barruan otso bat dagoela barruko janari guztia jaten. \nIpuina kontatzeko idazleak erabiltzen duen hizkuntza, bat dator istorioarekin. Hizkera bizia, erritmoduna eta egunerokoa da. Nahiz eta narrazio bat izan, idazlearen berezkoa den poesia kutsua mantentzen du istorioak. Istorioak aldi berean tradizioa eta modernitatea uztartzen ditu, hain zaharra den beldurraren sentimendua gaur egungo egoera batera ekarriz.\nMikel Valverderen ilustrazioak ere aipatzekoak dira, horiek testuarekin bat datoz eta ukitu umoretsua ematen diote istorioari. Ederki islatzen dute Jonasek sentitzen duen beldurra keinuetan, jarreretan eta erabilitako koloreetan. \nJonasen pena (1999)[aldatu | aldatu iturburu kodea]\nBigarren ipuin hau liburu sinple, arin eta landua da eta lehenengoa baino urtebete beranduago argitaratua izan zen, 1999. urtean hain zuzen ere.\nOraingoan Jonasek gurasoekin ematen duen ibilaldi batean oinarritzen den istorioa da. Jonas gurasoekin paseo bat ematera joaten da. Jonas, pozik doanean, bihotza puztu egiten zaio eta jauzi egiteko gogoa ere jartzen zaio, eta gurasoek paseon dabilela salto egiten dabil. Salto horietako batean gurasoak haserretu egiten dira eta Jonasek hau sumatu egiten du, eta triste jartzen da. Pozik dagoenean bere bihotza puztu egiten zaion bezala honelako kasuetan uzkurtu egiten zaio.\nLiburu honetan ere hizkera narratiboa erabiltzen duen arren, hizkera poetikoaren kutsu handia dauka, izan ere, metaforen erabilera egiten du sentimenduak adierazterako orduan Juan Kruz Igerabidek.\nGainera, aipatzekoa da oraingoan ere Mikel Valverderen lana, izan ere, sortutako irudiak oso adierazkorrak dira. Horiek begiratuz soilik istorioa jarraitzeko aukera dago eta irakurleen arreta bereganatzea lortzen du ilustrazio horiekin.\nJonasen iratzargailua (2001)[aldatu | aldatu iturburu kodea]\nHirugarren liburua 2001. urtean argitaratu zen. Aurreko liburuetan beldurra eta pena sentimenduak lantzen badira, hirugarren honetan ere beste sentimendu batekin agertzen da Jonas. Arrebaren etorrerarekin Jonasek sentimendu kontrajarriak ditu eta jeloskortasuna agertuko da. Sentimendu horiek adierazterakoan, Juan Kruz Igerabidek aurreko liburuetan bezala erritmo eta musikalidadez egiten du hori, baita ere, hizkuntza sinple eta argiarekin erabilera eginez.\nLiburuak orainaldia eta iraganaren kontakizuna egiten du, bi planotan kontatuta dago. Batetik arreba jaio zeneko egoerak kontatzen ditu eta egoera horren aurrean Jonasek zituen sentimenduak aipatzen ditu, besteak beste, jeloskortasuna. Bestetik, orainaldia gertatzen dena kontatzen du eta orainaldia eta iraganaren arteko lotura izenburuan agertzen den objektuarekin egingo du, iratzargailuarekin. Aitak oparitutako iratzargailuaren bidez jauziak egingo ditu denboran. Garrantzi handiko objektua da hori, izan ere, istorioa ere honekin hasten da eta hori izango da, zehazki bere soinua, etxean gertatzear dagoen gertakizunaren aurrean Jonas erne mantenduko duena.\nAipatzekoa da Valverdek egin duen lana ipuin honetan. Istorioa bi denbora ezberdinetan kontatzen da, denboran zehar jauziak eginez eta ederki ilustratu ditu horiek ipuinean zehar. Bi denbora desberdin horiek bereizteko kolore desberdinak aukeratu ditu, egoera bakoitzerako bat: iragana, kolore biziekin irudikatzen du eta oraina, tonu zuri eta berdexkekin.\nJonas larri (2002)[aldatu | aldatu iturburu kodea]\n2002. urtean argitaratu zen Jonas larri liburua, eta Jonas protagonista den laugarren liburua da hau. Istorio honetan Jonasek bizi duen beste egoera bat kontatzen du Juan Kruz Igerabidek. Oraingoan Jonas amarekin gozo dendara joaten da. Bertan hainbeste gustatzen zaizkion txokolatezko arrautzak ikusten ditu. Horietako bat hartzeko tentazioa dauka, hasiera batean tentazioari eusten saiatzen den arren, bertan erortzen da arrautza bat patrikan sartuz. Arrautza hartu eta larrituta sentitzen da. Jonas nahastuta agertzen da liburu honetan, izan ere, gero gozogileak beste bat oparitzen dio, baina berak jada bazuen bat.\nLiburu honen narrazio erritmoa aurrekoekin alderatuta ez da hain ona edota bizia. Baita ere, ipuinaren bukaera irakurleek espero dezaketena da eta honek ez du erritmoan laguntzen. Hala ere, zenbait irakurleri irribarrea ateratzea lortuko du oraingoan ere Jonasek abentura berri honekin.  Ilustrazioei dagokionez, lan bikaina egiten du oraingoan ere Mikel Valverdek. Ilustrazioak eta letrak bide berdinetik doaz, sentimenduen eta sentsazioen barne mundu bat erakusteko.\nJonasek arazo potoloa du (2004)[aldatu | aldatu iturburu kodea]\nBosgarren liburua 2004. urtean argitaratu zen. Kasu honetan, haurren artean maiz azaltzen den arazo bat ematen da, gehienetan samienez edo lotsaz bizitzen den arazoa. \nArreba txikia jaio zenetik, gutxi gorabehera, Jonasek arazo larri bat dauka. Aldizka, arazoa desagertu egiten zaio, baina azken aldi honetan egunero izaten du, egunero-egunero, eta oso kezkaturik dago Jonas; baita gurasoak ere. Lo dagoen bitartean izaten dituen amets gaizto baten ondorioz ohea bustitzen du Jonasek. Amets gaiztoan sorgin bat agertzen zaio eta erratz batekin kilimak egiten dizkio sabelean. Jonas kezkaturik dago egoera honen aurrean eta baita bere gurasoak ere, arazoa konpontzeko zer gehiago egin ez dakitenez, Izeba Paulirengana joko dute erremedio baten bila. \nIstorioan zehar arazo honek haurrengan nahiz gurasoengan sortzen duen ezinegona islatzen du. Gurasoek ahalegin handia egin arren, horrelako kasuetan kanpoko laguntza guztiz mesedegarria dela erakusten da. \nAdio, Jonas (2007)[aldatu | aldatu iturburu kodea]\n2007. urtean argitaratu zen eta liburu honetan Jonas larri liburuan bezala, hasiera batean sinplea zirudien egoera guztiz korapilatzen da. Izeba Pauliren urtebetetzea denez, Izeba Pauliri oparia eman nahi dio, eta aukera izaten duenean, bere kutxatxoarekin etxetik ihes egiten du. Izebaren etxera erraz iritsiko zela pentsatu arren bidaia guztiz korapilatzen zaio, galdu egiten delako. Jonas, galduta, kaleetatik ibiliko da oinez, korrika, autobusean... norabide garbirik gabe, eta hasierako mutiko alai eta animosoa, etsipenak jotako mutiko bihurtzen da; egindakoaz poz egotetik damutzera pasatzen da Jonas, tartean beldurra eta bakardadea ezagutu dituelarik. Bukaeran Izeba Paulirekin topatzen da, eta gurasoak larrituta zeudenez, haserretu egiten dira.\nSentimendu ugari nahasten dira, pozik egotetik triste egotera pasatzen da, beldurra, damua eta bakardadea ere sentitzen ditu. Jonasekin bat egiteko, idazleak gertakarietan zehar gogoetak txertatzen ditu. Sentimendu hauekin bat egiteko ere ezinbestekoak dira bertan dauden ilustrazioak. \nJonasen ipuinak (2011)[aldatu | aldatu iturburu kodea]\nJonasen protagonista den ipuinei amaiera ematen dion liburua da hau. 2011. urtean argitaratu zen eta Jonas protagonista den ipuinen bilduma da, orain arte aipatutako guztiak batera jarri ditu Juan Kruz Igerabidek ipuin luze bat osatuz. Azken liburu honetan Jonas nolakoa den ikus daiteke, banan banan aurretik ikusten joan garen guztia biltzen baita bertan. Azken liburu honekin, bizi dituen arazo desberdinak, bere bizimodua, bere familia eta bere sentimenduak ezagutzeko aukera izango du irakurleak liburu bakar baten bidez.\n↑ «Euskal Idazleen Elkartea. Idazleak» www.idazleak.eus . Noiz kontsultatua: 2019-03-12 .\n↑ «Escritores - Galtzagorri Elkartea» www.galtzagorri.eus .\n↑ JONAS Y EL FRIGORIFICO MIEDOSO : Agapea Libros Urgentes . Noiz kontsultatua: 2019-03-29 .\n↑ a b Igerabide, Juan Kruz (2011) Jonasen Ipuinak Aizkorri .\n↑ «Galtzagorri Elkartea» www.galtzagorri.eus . Noiz kontsultatua: 2019-04-02 .\n↑ «Gozatzen Jonasekin» Argia . Noiz kontsultatua: 2019-04-02 .\n↑ «Galtzagorri Elkartea» www.galtzagorri.eus . Noiz kontsultatua: 2019-04-12 .\n↑ a b Erdozain, Aurelio (2015) «Jonas eta hozkailu beldurtia» Behinola (31) .\n↑ Amaia (2012-05-16) «Jonas eta hozkailu beldurtia» EIBZko liburutegia . Noiz kontsultatua: 2019-03-29 .\n↑ «IGERABIDE, Juan Kruz. Portal Literatura Vasca» www.basqueliterature.com . Noiz kontsultatua: 2019-03-29 .\n↑ a b Moreno, Sara () Revista Lazarillo (11) .\n↑ Etxaniz, Xabier (2003) «Jonas larri» CLIJ (163) .\n↑ «Club de lectura – Jonasek arazo potolo bat du | Arrigorriagako Bibliotekak» liburutegiak.blog.euskadi.eus . Noiz kontsultatua: 2019-03-29 .\n↑ (Gaztelaniaz) «Jonasek Arazo Potolo Bat Du. Juan Kruz Igerabide. Elkar.eus» www.elkar.eus . Noiz kontsultatua: 2019-03-29 .\n↑ Igerabide, Juan Kruz (2004) Jonasek Arazo potoloa du Aizkorri .\n↑ Amaia (2012-05-16) «Jonasek arazo potolo bat du» EIBZko liburutegia . Noiz kontsultatua: 2019-03-29 .\n↑ Etxaniz, Xabier. Adio, Jonas «Hitz beste Haur eta gazte liburuen kritika eta erreseinak - PDF» docplayer.es . Noiz kontsultatua: 2019-04-12 .\nEuskarazko haur eta gazte literaturako pertsonaiak\nOrriaren azken aldaketa: 17 apirila 2019, 15:15.


“Xavier Álvarez de Eulate” pintura-lehiaketako II. ekitaldian nahi duten guztiek hartu ahal izango dute parte, hiru kategoria baitaude: helduena (16 urtetik gorakoak), gazteena (12 eta 16 urte bitartekoak) eta haurrena (11 urte artekoak). Lehiakideek Arantzazuko Santutegiko edozein zoko, paisaia edo monumentu margotu ahal izango dute, eta teknika librea baliatuz sortutako lan bakarra aurkeztu.\nZigilatzea eta izen-ematea Arantzazuko Gandiaga Topagunea kultur zentroan egingo dira 10.00etatik 12.00etara, eta obrak 17.00ak baino lehen entregatu beharko dira leku berean eta sinadurarik gabe. Epaimahaia Edorta Kortadi arte-kritikoak eta Xabier Egaña, Elena Goñi eta Luis Lascurain pintoreek osatuko dute. Haiek erabakiko dute nortzuk izango diren irabazleak: helduen kategoriako lehen saridunak 1.500€ eta diploma lortuko ditu, bigarrenak 750€ eta diploma eta hirugarrenak 400€ eta diploma. Gazteen eta haurren kategorietako lehen eta bigarren irabazleek pintura-material sorta bana eskuratuko dute.\nPintura-lehiaketan saritutako koadroak, nahiz beste denak, ikusgai izango dira urriaren 11tik azaroaren 2ra bitartean Gandiaga Topagunean. Erakusketa asteburuetan eta jai-egunetan egongo da zabalik 11.00etatik 14.00etara, eta sarrera doakoa izango da.


44. Euskal Zine Bilerak ikuslez bete nahi du Ikusgarri - Lea-Artibai eta Mutrikuko Hitza : Lea-Artibai eta Mutrikuko Hitza\nAzaroaren 20tik 28ra ospatuko den 44. Euskal Zine Bileraren nondik norakoak ezagutzera eman ditu gaur [azaroak 12] Lekeitioko jaialdiak. Euskal zinemaren 44. jaialdiak Ikusgarri zinema aretoa bete nahi du berriro, baina hurbildu ezin direnak ahaztu barik. Horiek ere jaialdiaren eduki batzuekin gozatzeko aukera edukiko dute Euskal Zine Bileraren web orrialdearen bidez. Hala ere, jaialdiaren atal guzti guztiez gozatu ahal izateko aukera bakarra Ikusgarri zinemara hurbiltzea izango da, horrek izango baitu lehentasun osoa.\nJaialdiaren atal esanguratsuenak jarraitu ahalko dira, beraz, bakarrik, Internet bidez. Film laburren lehiaketa edota solasaldiak pantailaren bidez ikusi ahalko dira, mugikorrean, ordenagailuan edo telebistan. Euskal Zine Bileraren webguneak jaialdiaren informazio guztia bilduko du leku berean, eta jarraipena egiteko aukera emango du.\nAtal guztiak. 44. Euskal Zine Bilerak aurreko urteetan landutako espazioak mantenduko ditu, bere eduki guztiak hiru ataletan bananduz: Euskarazko zinema Sortu, Euskararen zinema Partekatu eta Euskal Zinemagintzarekin Saretu. Sortu atalak zinemaren esperimentazio eta alfabetizazioarekin lotutako ekimenak barneratuko ditu. Alde batetik, Euskaltzaleen Topagunearekin elkarlanean egiten den Kameratoia egongo da. Bestetik, Benito Ansola saria, eta azkenik, Arropaineko Arragua eta Zinelab-en laguntzagaz sortutako Marangoni lantegia aurkeztuko dute Zoom atalean.\nPartekatu atala zinemaren arlo ezberdinak elkarbanatzeko xedea duten espazioak osatzen dute. Alde batetik, Sail ofizialeko lehiaketa dago, eta bestetik, Euskal zinemagintzaren figura eta ekimenak omentzeko asmoz sortutako Euskal Zinemaren Begirada. Guztira, 20 film laburrek parte hartuko dute aurtengo lehiaketan. Filmak azaroaren 22tik 25era bitartean emango dituzte Ikusgarri aretoan eta Internet bidez.\n[Ikusi SAIL OFIZIALEKO FILMAK]\nSaretu atalean, azkenik, euskal ikus-entzunezkoen sortzaile eta erakundeekin jarriko da harremanetan jaialdia. (H)emen elkarteagaz batera, euskal zinemagintzaren egoera eta ezinegonak partekatzeko solasaldia antolatuko dute; iaz estreinatutako Pantaila Irekia espazioan ikus-entzunezko beste jaialdi eta egitasmoei leiho bat irekiko diete eta, aurten, Animadeba jaialdia da gonbidatua; eta Atzo8 atalean, euskal zinema amateurrari buruz abian duten ikerketagaz jarraituz, zinemagileei eta haien filmei buruzko saioak antolatuko dituzte. Aurten Tramana Pictures ekoiztetxea sortu zuten lekeitiar, lagun eta zinemagile taldeari eskainiko diete atal hori. Gaineratu dutenez, Hazparneko Zinegin Festibalarekin lankidetzan jarraituko dute. Lankidetza horren bidez aukeratutako film bat ikusi eta solasaldia egingo da.\nLekeitioko Euskal Zine Bilera euskarazko ikus-entzunezkoen erakusleiho bilakatu da urte guzti hauetan, eta aurten ere horrela izatea nahi dute: “gure ama hizkuntzaren bidez zinema betetzeko ahalegina egingo da, zinemak mugitzen gaituelako“.


Behagi, Gipuzkoako Gizarte Behatokia, ezinbesteko erreminta bilakatu da Gipuzkoako gizarte-zerbitzuetako profesionalentzat. Proiektu hau Eguia Careaga Fundazioak koordinatu du, eta Loturaren esku utzi zituen atariaren diseinua eta garapena. Atariak lan-erreminta egokiak eskaini behar zizkien profesionalei, txostenak prestatzeko, bibliografia topatzeko eta datuak erauzteko.\nBisitariek eta behatokiak beharrezko erremintak eta dokumentazioa dituzte, Gipuzkoako zerbitzuen errealitatea eta gizarte-beharrizanak aztertzeko. Atariak honako atal hauek ditu:\nGipuzkoako gizarte-zerbitzuetako profesionalentzako eremu pribatua;\nudalerri bakoitzeko datu demografikoak eta gizarte-zerbitzuak;\ndatu-bankua, gaien arabera antolatua; Tableau grafiko interaktiboak;\nzentroen eta erakundeen direktorioa kolektiboen arabera antolatuta, bilatzaile eta lokalizazio-mapa batekin.\nGipuzkoako gizarte-zerbitzuetako profesionalentzako eremu pribatua duen web garapenaWeb gunera joan Zerrendara itzuli


"Horma ikusezinak. Matxismoaren arrakalak" dokumentala aurkeztu du Aiaraldea Ekintzen Faktoriak - Arrosa\nHHorma ikusezinak. Matxismoaren arrakalak” dokumentala aurkeztu berri du Aiaraldea Ekintzen Faktoriak. Feminismo ildoak ekoitzi du eta mikromatxismoak ditu hizpide, eskualdeko 12 emakumeri eginiko elkarrizketak baliatuta. Feminismo ildoa lanketa egiten hasi zenetik, hainbat izan dira kaleratutako erreportaje, antolaturiko topaketak… Proiektu honen nondik norakoak azaldu dizkigu Izar Mendigurenek.\nPosted in ZebrabideaTagged #aiaraldea ekintzen faktoria #horma ikusezinak #matxismoaren arrakalak #mikromatxismoak #portada


Kate Spade Kate Spade 2WAY poltsa luzea larruzko beige ladies [pre-jabetzako] ー The best place to buy Brand Bags Watches Jewelry, Bramo!\nSalmenta prezioa： USD 195.07(Zerga barne)\nProduktuen kudeaketa zenbakia (produktuaren URLa)：2658-vv-02941-2-ym\nPoltsa txiki bat daukat eskuan, Gainazalean urratu eta lotu daitekeen orban bat ikus daiteke.\nBarrualdeko zatian ere marratu egiten dira.\nEz dago kalterik nabaritzen, eta nahiko garbi dago.\n2 WAY mota Produktuaren deskribapena Kate Spade 2way zorro mota iritsi da.\nZorro luzea da, baina sorbalda uhala batekin poltsa bezala eraman dezakezu.\nPoltsak ugariak dira eta biltegiratze-ahalmena eta funtzionalitatea dira, eta gomendagarria da harribitxiak.\nW 24 cm inguru x H inguru 12,5 cm x 2 cm inguru\n53 cm-ko sorbalda uhala\nBi diru zorroak, kremaileradun moneta poltsa, sei txartel poltsikoak, bi poltsik irekiak, kremaileradun kanpoko poltsiko bat


Irene Bau - Wikipedia, entziklopedia askea.\nMadril, 1968ko urriaren 7a (52 urte)\nIrene Bau (Madril, 1968ko urriaren 7a) bizkaitar antzezlea da. Madrilen jaio arren, oso umetan heldu zen Bilbora, eta han eman zuen haurtzaroa hogei urte zituela berriz Madrilera itzuli zen arte, hango Antzerki Eskola batean Arte Dramatikoa ikastera.\nEuskal zuzendari gazteen film labur askotan parte hartu du, besteak beste Kepa Sojoren Cien maneras de hacer pollo al txilindron (1997) eta Looking for Txentxo (1998) goraipatuetan. 90eko hamarraldi hasierako hainbat film arrakastatsutan lan egin zuen Enrique Urbizuren Cómo ser infeliz y disfrutarlo (1993) eta Álvaro Fernández Armeroren Todo es mentira (1994) filmetan, esaterako; eta hurrengo urteetan ere jarraitu du zinemagintzan: Ernesto Telleriaren Menos que cero (1995), Fidel Corderoren La fabulosa historia de Diego Marín (1996) eta Paco Rodríguezen Quince (1997) filmetan, hain zuzen ere. Telesailetan ere lan egin du.\nBaina bere esparrurik kutunena antzerkia da, eta horretan dihardu 1986tik gaur arte. Guztira hamaika lanekin parte hartu du, eta zuzendari ezagunenekin aritu da. 1992 eta 1996an, esaterako, Gerardo Mallak zuzenduriko El Pícaro, aventuras y desventuras de Lucas Maraña Fernando Fernán Gómezen lanean, eta Neil Simonek idatzitako Bienvenida a casa antzerki-lanetan lan egin zuen, eta 2000. urtean, kasu bietan Mercedes Lezcanoren zuzendaritzapean, Mercé Rodoredaren Mujeres eta J. Saundersen Otoño en familia antzeztu ditu.\nOrriaren azken aldaketa: 7 urria 2020, 19:41.


«Besta eta borroka loturik doaz guretzat» | «Besta eta borroka loturik doaz guretzat» – iparraldekohitza\nBeñat Gachen – Les Bascos kolektiboa\nHamar urte baino gehiago ditu Les Bascos LGTB kolektiboak. Txalaparta elkartean dute egoitza. Bertako kide da Gachen, eta, lan handia izanagatik, aitzina egiteko gogoz gainezka dago.\nGero eta presenteago dago LGTB mugimendua Baionan; Les Bascos kolektiboaren urteetako lanagatik, gehienbat. Hasieratik, borrokaren lehen lerroan izan da Beñat Gachen (Urruña, Lapurdi, 1957). Haren ustez, integrazioa lantzeko parada egokia dira Baionako bestak.\nPubliko zabal batentzako gaualdiak antolatu ditu Les Bascosek Txalaparta elkartean. Zein asmorekin?\nNahi dugu besta egin bertzeekin, eta gure balioak aitzinatu. Prebentzio lanak ere egiten ditugu. Flashmob bat egin dugu, denek dantzatzeko eta elkar maitatzeko. Guretzat, besta eta borroka loturik doaz. Bizitza borroka da, eta bizitza besta da. Gay pridea egiten dugularik, gauza bera da. Hemen anitz maite dugu musika, eta denetariko taldeak ekartzen ditugu. Musika bizia, zuzenekoa izatea nahi dugu.\nZergatik da garrantzitsua bestak aldarrikapenerako erabiltzea?\nBizitza delako. Hemen gaude gu, besta egiten dugu, presente gaude, herritarren erdian gaude, geure burua berresten dugu, baikorrak gara, eta baikorra den guztiak erakarri egiten du. Hala ere, beti prest gaude protestatzeko eta manifestazioak egiteko ere. Bizitza etengabeko borroka da. Behar da aitzinatu, berdintasuna aldarrikatu. Musikarekin, bestarekin eta bizitzarekin nahi dugu aldarrikatu hori.\nEraso sexisten aurkako protokoloaren osaketan parte hartu duzue. Zergatik da beharrezkoa?\nGurea eta emazteen borroka loturik daude. Gure kontra gauza berak doaz: matxismoa, Eliza, hemengo apezpikua… Zerbait gertatzen bada, denok jarraituko diegu protokoloan ezarri ditugun neurriei manifestazio bat egiteko. Eraginkorrak izan nahi dugu. Erasoen berri maiz jakiten dugu guk, baina bestak finituta. IruÃ±ean zer gertatu den jakin dugu, eta guretzat gauza ederra izan da denak batera eraso sexisten kontra azaltzea.\nNola ikusten duzu herriko etxearen jarrera eraso sexisten aferarekiko?\nUste dut denok elkartu behar dugula. Gauzak aitzinatu dira, baina ez behar bezainbeste. Adibidez, erasoak salatzeko telefono zenbaki bat izatea nahiko genuke.\nTxalapartak bestetako peñetan parte hartzen du. Bete-beterik murgildu zarete herriko bizitzan?\nGABen gaude, Baionako peñen elkartean. Guk erabaki bat hartu genuen: integrazioa ahalik eta urrutien eramatea. Gu besten parte gara, denaren parte. Bestetako hainbat ekintzetan ere parte hartzen dugu, herriarekin nahastu eta presentzia izateko.\nBazkide asko zarete Txalapartan? Lan handia al da kudeatzea?\nElkartean 200 baino gehiago gara, baina 30-40ren artean eramaten dugu gehienbat kudeaketa. Horiek dira azkarrenak [barreak]. Denak boluntarioak gara, hemen ez baitago sosik. Dena elkartearentzat da. Badira langile batzuk, gizarte laguntzaileak esaterako, baina urririk egiten dute lan. Egiteko asko ditugu hemen, ekintza anitz antolatzen baititugu: kirol jarduerak, kultur irteerak, zinema… Hamarnaka ekintza egiten ditugu hilero. Gainera, gainontzeko kolektiboekin eta eragileekin lan egiten dugu, eta horrek ere lana dakar.\nZuentzat oinarrizkoa da beste kolektiboekin batera lan egitea?\nGurea ez da bakarrik homosexualen borroka: emazteena ere bada, eta etorkinena ere bai. Besteekin batera nahi genuen borroka egin. Bazkideei eskatzen diegu diskriminazio guztien aurkako borrokan konpromisoa izan dezaten. Baziren gazte batzuk, homosexualak, eta eskuin muturreko iritziak bere egiten zituztenak. Guk ez dugu nahi halakorik.\nHamar urte baino gehiago ditu Les Bascosek. Ibilbidea oparoa izan al da?\nGauza anitz lortu dira, baina bide luzea dugu aurretik. Barnealdean lan egin behar dugu. Hor hutsune handiak daude. Bestalde, badira gazte homosexualak ongi ez daudenak: nola erran gurasoei, nola hartuko duen inguruak… Guretzat gauza erraza den arren, haientzat ez. Hori aldatu beharra dago. Lan handia dugu, baina hori ongi dago. Lana bizitza da.\n«Euskal borrokaren hatzik ez da gehiago kasik Baiona ttipian»


Txiki txoko: IRAKURRALDIA 2020-1\nEgilea: ikasle prestua ordua: 08:18\nAnonimoa 2020(e)ko apirilakren 23(a) 09:42\nNiri liburu txiki hau gustatu zait.Motxa da baina polita ere bada.Nik liburu hau gomendatu beharko banuke nire etxekoei gomendatuko nioke.Ez bazaie gustatzen agian nire lagun edo familiarrenbati gomendatuko nioke.\nAnonimoa 2020(e)ko apirilakren 24(a) 02:19\nNiri asko gustatu zait. Gehien bat gustatu zain asko borrokatu zuelako berak nahi zuenaren gatik. Bere liburuak irakurriko nituzke.\nAnonimoa 2020(e)ko apirilakren 24(a) 02:30\nNik Selma Lagerlöf-ri buruz gauza hau jakin nahiko nituzke;nola sentitzen den nobel saria irabaztean?.\nBaitaere, bere bizitza oso pobre hasi eta noraino iritsi zen nabarmenduko nuke.\nZalantza bat ere badut; zergatik zen epaimahaiarentzat onartezina emakume batek irabaztea, aurretik emakumeek irabazita bazuten?\nAnonimoa 2020(e)ko apirilakren 24(a) 02:46\nOso ausarta izan zela iruditzen zait. Aita hil zitzaionean berak utzitako zorrak ordaintzeko etxea saldu behar izan zutela, eta familia sakabanatu egin zirelari aurre egiteko. Nik berari galdera hau egingo nion, nola egin zion aurre egoera horri.\nAnonimoa 2020(e)ko apirilakren 24(a) 03:02\nSelma Otiliana Lovisa Lagerlöf literaturako nobel saria irabazi zuen lehen emakumea izan zen eta deigarria da garai hartako diskriminazioagatik lehenago ez lortu izana erezi bazuen erte. Suediako Marbacka herrian jaio zen, 1858ko azaroaren 20an eta 1940ko martxoaren 16an hil zen, 81 urterekin. Gaztea zela bere aita hil zen eta arren ondorioz bera bizi izan zen etxea saldu behar izan zuen niri hau iruditzen zait bere biziko zatirik tristeena. nik nondik etorri zitzaion bere liburuak idazteko inspirazioa galdetuko nioke horretarako aukera ban.\nAnonimoa 2020(e)ko apirilakren 24(a) 06:59\nSelma Lagerlöfen bizitza oso interesgarria iruditu zait. Literatura Nobel Saria irabazten lehen emakumea izan zen baina borrokatu behar izan zuen sari hori lortzeko. Gizonezko batzuk ez zuten lortzea nahi emakumea zelako eta sufragista eta feminista zelako. Berak jarraitu zuen saiatzen eta horregatik irudizen zait oso emakume ausarta izan zela. Gaineik asko maite zuen bere herri txikia.\nAnonimoa 2020(e)ko apirilakren 24(a) 08:16\nNiri arrigarria iruditu zait nolako bizitza eduki duen. Lehenik aita hiltzen zaio orduan bizi gutia aldatu zitzaion. irakurtzea gogoko zuen, irakasle izan zen eta idazlanak egitea ere gogoko zuen horrela saria lortu du. Oso polita iruditu zait.\nAnonimoa 2020(e)ko apirilakren 25(a) 06:10\nNiretzat emakume hau oso ausarta da, hainbat gauza bizi ditu beraren errurik gabe eta ez zait ondo iruditzen. Nire ustez bere bizitza kontatzea liburuetan oso aproposa da, oso interesgarria delako.Emakume oni galdetuko nioke ea nola zituen hainbeste gauza egiteko gogoak.\nAnonimoa 2020(e)ko apirilakren 25(a) 08:29\nNire ustez, garai hartarako emekume oso ausarta zen. Bizitza gogorra egokitu zitzaion eta asko borrokatu zuen. Gainera, irakasle izateak eta literaturatik bizitzea lortzeak gaitasun handia zuela erakusten du.\nNik jakin nahiko nuke, nahiz eta bizitza gogorra izan, ea gozatu zuen.\nAnonimoa 2020(e)ko apirilakren 25(a) 10:38\nNiri emakume hau funtsezko eredua iruditzen zait, zuen ausardia eta bere ametsak betetzeko eduki zuen bide luzea pasa zuela jakinda, pasa zituen gauza txarrak ez zituen merezi.\nBerak edozeini lagundu eta bera emakumea zelako ez laguntzea ez ait ondo iruditzen, edota emakumea zelako gauza asko ez egitea ere ezait batere gustatzen, eskerrak orain aurrera goazen baina ala ere ez du iñork merezi berak pasatako guztia. Eta eskerrak bere ametsak bete zituen zergatik asko sufritu zuen bizi guztian.\nNik galdetuko nioke nola joan zen aurrerantz, nondik artzen zituen indarrak aurrera pasatzeko.\nAnonimoa 2020(e)ko apirilakren 26(a) 04:38\nOso istorio polita iruditu zait.Nola ez duen etsi nahiz eta epaileak emakumea eta feminista izateagatik ez diotenean garaikurra eman.Iruditzen zait asko borrokatu duela gauza guztietan.Nik galdetuko nioke ea inoiz etsi zuen saria lortzerako garaian.\nAnonimoa 2020(e)ko apirilakren 26(a) 06:30\nNik uste dut Selmaren pasarterik txarren izan zela bere aita alkoholarekin arazoak izan zituen momentuan. Ausarta ere izan zen bahar zutenei laguntzen naziengandik ihes egiteko eta bere bizitza hobetzeko egin zituen gauzak.\nJokin Alustiza 1A\nAnonimoa 2020(e)ko apirilakren 26(a) 06:51\nOso ausarta izan zela iruditzen zait, aita hil zitzaionean, eta berak utzitako zorrak ordaintzeko etxea saldu eta familia sakabanatu zitzaionean. Nik galdetuko noin nola egin zuen aurrera egoera horretan?\nAnonimoa 2020(e)ko apirilakren 26(a) 07:56\nNola sentitu zen Selma literaturako nobel saria irabazi zuen lehen emakumea zela jakin zuenean? Nolako egoera pasa zuen Selmak aita hil zitzaionean eta familia sakabanatu zenean? Zer sentitzen zuen emakumea eta feminista izatea epaimahaikideentzat onartezina zela, sari horiek gizonentzako bakarrik zirela esaten zutela jakitean?\nAnonimoa 2020(e)ko apirilakren 26(a) 08:20\nNiri istorioa oso polita eta interesgarria iruditu zait.Interesgarria iruditu zait berak bizian egin dituen gauza guztiak. Niri istorioa gomendagarria iruditzen zait denentzat.\nAnonimoa 2020(e)ko apirilakren 26(a) 08:58\nSelma Langerfol idazle ona izan zen,naiz eta hasieran ez zen idazle.Irakaslea zen eta Sophie Adlesparrek konbentzitu zuen idaztera eta idatzi zuen lehen ipuinarekin sari bat irabazi zuen eta eman zioten diruarekin,irakasle izatetik idazle izatera pasa zen.Liburu asko idatzi zituen onak eta jendeari ere lagundu zion.Adibidez Nelly Sachsi eta bere amari Alemaniatik Suediara imigratzen lagundu zien naiz eta beraiek iritsi baino lehenago Selma hil egin zen 81 urte zituela.\nAnonimoa 2020(e)ko apirilakren 26(a) 09:29\nNik tristura sentitzen dut emakume eta feminista izateagatik behin baino gehiagotan ez zutelako aukeratu, hala ere urte batzuk geroago Literatura Nobel saria irabazi zuen. Poza ere sentitzen dut, lehikaeta batean irabazi zuen diruarekin irakaskuntza alde batera utzi eta idaztera dedikatu zelako.\nAnonimoa 2020(e)ko apirilakren 26(a) 09:37\nNire iritziz,Selma Lagerlof oso pertsona garrantzitsua da,bere saiakerarekin eta eduki dituen oztopo guztien arren aurrera jarraitu duelako,gauz asko egin ditu idazlea izateaz gain eta bere libururen bat irakurtzea asko gustatuko litzaidake.\nAnonimoa 2020(e)ko apirilakren 26(a) 09:46\nOso emakume hausarta iruditzen zait eta nik behintzat eredu bezela hartuko nuke, ez zelako errenditu eta burrukatzen jarraitu zuelako. Oso interesgarria iruditu zait.\nAnonimoa 2020(e)ko apirilakren 26(a) 10:23\nHasieran tristea da bere bizitza: bere aitarena dela eta,baina gero denborarekin hobetzen joaten da, eta bidean jende ugari ezagutzen du. Egia esan asko gustatu zait egiten zuen guztia eta egia esan ezagunagoa izan beharko luke.\nAnonimoa 2020(e)ko apirilakren 26(a) 10:31\nNire ustez,Selma oso ausarta izan zen.Garai hartan emakume idazlea izatea ez zelako batere erraza,baina, berak ez zuen etsi,lanean jarraitu zuen bere lana baloratua izan arte.Horrez gain ikus dezakegu bihotz handiko emakumea zela,besteei laguntzeko prest zeogoela beti.\nAnonimoa 2020(e)ko apirilakren 26(a) 10:35\nSelma, Txiki-txikitatik hasi zen irakurtzen. Selmaren aita hil zenean, etxea saldu eta sakabanatu egin behar izan zuten. Orduan, irakasle lanekin hasi zen. Geroago, idazlea bihurtu zen eta arrakasta handia lortu zuen. Selma, beti izan da oso pertsona jatorra. Hainbat idazleei, nazietatik ihes egiten lagundu zien Selmak eginiko bitartekari-lanari esker ihes egin zuten Sachsek eta bere amak Alemaniatik Suediara. Sachesek nobel saria jaso zuenean, Selma goraipatu zuen.\nOso interesgarria iruditzen zait Selmaren bizitza\nAnonimoa 2020(e)ko apirilakren 26(a) 13:34\nOso interesgarria da biografia hau, gomendatuko nuke\nUnknown 2020(e)ko apirilakren 26(a) 14:33\nNeri Selma lagerlof ek eduki duen bizitza izugarria iruditzen zait, harrigarria izan delako sines eziña... Baina nik 2 galdera egingo nizkioke:\n1-Zer iruditzen zitzaizun zure aita mozkortuta iristera etxera?\n2-Eta zer iruditzen zaizu gizonen eta emakumeen arteko diferentzia?\nAnonimoa 2020(e)ko apirilakren 26(a) 23:51\nNiri Selmaren bizitza, gogorra iruditu zait. Ez du haurtzaro erraza izan baina, ahal ere aurrera egin du.


Ondarroako baxurako saregileak, desagertzeko bidean - Lea-Artibai eta Mutrikuko Hitza : Lea-Artibai eta Mutrikuko Hitza\nOndarroako baxurako saregileak, desagertzeko bidean\nOndarroako saregileek penaz diote euren ofizioa azkenak ematen ari dela herrian. Ondarroan, bost saregile geratzen dira, eta Bizkai osoan ere egoera ez da hobea. Eraikitzen ari diren lonja berandu datorrela esan dute\nOndarroako saregileak, portuan\nEzagutu izan dituzte Ondarroan baxurako 60tak txalupa zeuden garaiak; lau bat koadrilatan, hamarna saregile bueltan batzen zirenekoak txalupek apurtutako traina konpontzeko. Garai haiek joan dira. Emakume mordo hartatik bost train konpontzaile baino ez dira geratzen; denak koadrila bakarrean. Eta haiekin batera desagertuko da ofizioa Ondarroan, lekukoa hartuko duenik ez dagoelako.\nEtxeko txalupetan edo “haziendan” hasi ziren lanean aktibo dauden saregile gehienak. “Neskatillak” modura ezagutzen direnak ere bazeuden; txaluparik eduki ez arren, besteak modura txaluparako lan egiten zutenak eta sareak konpontzen zituztenak. Haziendaduna izan ala ez, denek ikasi zuten saregile ofizioa; arbasoengandik asko, eta batak besteari erakutsiaz ere gutxik ez. Baina erretiratzeko ordua ez dute urrun, eta erreleboa falta da: Penaz diote ez dagoela ofizioari eutsiko dion inor. “Eta hau ez da egun batetik bestera bete daitekeen lana. Hau ofizioa da, eta, beraz, ikasi egin behar duzu”, adierazi du Garbiñe Garalde Lakak.\nOndarroan, baxurako txalupa bakarra dago; eta kanpokoen artean, “kastellanoen” sareak baino ez dituzte konpontzen\nBaxuraren egoera. Ondarroako saregileek diotenez, ez dago arrazoi bakar bat egoera ulertzeko. Hala ere, sektorearen beraren egoeran jartzen dute fokua. Izan ere, Ondarroan, baxurako txalupa bakarra dago; eta kanpotik etortzen direnen artean, “kastellanoen” sareak baino ez dituzte konpontzen, Cantariako txalupenak, ze Galiziako baporetakoek badakite ofizioa: bai galiziarrek eurek, bai senegaldarrek eta bai peruarrek. Inguruari erreparatuz gero, Bizkaian, Bermeok ez dauka apenas saregilerik. Lekeition, bat, hazienda dakarrena; Kalamua-koa. Gipuzkoari dagokionez, Getarian eta Orion train konpontzaileak egon badauden arren, gehiegi ere ez, eta, horrela, inoiz egokitu izan zaie ondarrutarrei Hondarribiaraino joan behar izatea, lanerako behar beste ez zirela eta.\n2006an, Saregileen Elkartea sortu zen. Hamairu urtean, erdira jaitsi da saregileen kopurua. Saregileek eman duten datua da: 2006an Hondarrabiatik Bermeoraino 100 saregiletik gora zeuden bitartean, orain ez dira 50era heltzen.\nOndarrutarren kasuan, azpiegitura egokia falta izan da; urte askoan teilapean lan egin izan dute. “Zenbat hotz; zenbat euri…!”, esan du Guruzne Badiolak. Euren eskaerei erantzuteko, orain sei bat urte, aurrefabrikatutako etxe bat egin zuten, baina baldintza onenak lortzetik urrun daude. “Hemen komunik ere ez dago; eta sareak zabaltzeko, leku gutxi”, azaldu du Maite Burgoak.\nEdozelan ere, argi daukate azpiegitura ez dela lanbidean sartzeko gako nagusia. “Ikusi Orion zer gertatu zen: deia egin zuten, train konpontzaileak falta zituztela eta. Hamairu agertu ziren, eta hiru baino ez ziren geratu. Besteek ihes egin zuten, ikaratuta, lan baldintzak ikusita; eta hori sareak zabaltzeko pabiloi ezin hobeak dituztela”, gogoratu du Burgoak.\n“Ez dakigu ziur lana noiz edukiko dugun. Beti egon behar gara prest, deitzen digutenerako”, adierazi dute\nDiotenez, saregilearen ofizioa ez da erakargarria gazteentzat, eta normala ikusten dute. “Ez dakigu ziur lana noiz edukiko dugun. Beti egon behar gara prest, deitzen digutenerako. Beharbada, aste guztian ez daukagu lanik, eta zapato-domekan daukagu. Hona ezin daiteke etorri lan ziurra behar duen inor”, dio Maria Jose Aramaiok.\nArdura berezia. Ondarroako saregileek, ostera, beste era batera bizi dute ofizioa. “Gu ez gatoz hona pezetagatik; hor daukagu geure Ongi –Ongi Etorrigatik-. Ez da gurea, baina gurea balitz modura sentitzen dugu; sareak apurtuta sartzen bada, konpondu egin behar dira sareok, lana egin dezaten. Eta beste txalupen kasuan, gauza bera. Geure ardura dela sentitzen dugu”, esan du Josune Badiolak.\nLantoki duten aurrefabrikatutako etxetik ez oso urruti, portuko lonja eraikitzen ari dira. Guruzne Badiolaren ustez, lonja berandu dator, ordea. “Ondarroan egoten den flotagaz eta ematen zaion zerbitzuagaz, pena izan da arinago ez egitea, ze, arinago egin izan balitz, barruan egingo genukeen beharra, beste baldintza batzuetan, eta beharbada bateren bat gehituko zen lanera”, dio.\nEzkerretik eskumara, Guruzne Badiola, Maria Jose Aramaio, Josune Badiola, Garbiñe Garalde Laka eta Maite Burgoa.


Zentroen ikuskapena >\nIkuskapen prozedura arauturik dago Euskal Autonomia Erkidegoko gizarte zerbitzuen baimena, erregistroa, homologazioa eta ikuskapena arautzen dituen martxoaren 10eko 40/1998 Dekretuaren 43.\nartikuluan eta hurrengoetan.\nIkuskapen jardueraren helburua honako hau da:\n• Erabiltzaileen eskubideak errespetatu eta babestuko direla bermatzea.\n• Eskubide horiek egikaritzeko bide eraginkorrak daudela eta modu egokian funtzionatzen dutela ziurtatzea.\n• Gizarte zerbitzuak eta gizarte zerbitzuetako zentroak ikuskatzea eta ebaluatzea.\nZentroak ikuskatu behar izango dira aplikagarria den arautegi sektorialak ezarritako aldizkakotasunari jarraiki, eta, edozein kasutan ere, urtean behin gutxienez.\nZerbitzu edo zentro baten ikuskapen osoa edo partziala egin ahal izango da egokitzat jotzen denean eta, bereziki,hori egitea aholkatzen duen salaketa bat dagoenean hala ere, hori guztia ez da oztopo izango egin beharreko aldizkako bisita egin dadin.\nIkuskapen prozedura osatzen duten elementu nagusiak honako hauexek dira: ikuskatzaileek zentroari egiten dizkioten bisitak, aipatutako bisita horien ondoriozko aktak, eskatutako agiriak eta ikuskapenari buruzko azken txostena; azken agiri horretan arautegiaren gainean izaten diren ez-betetzeak jasotzen dira, bai eta gomendio egokiak ere. Horrela, gomendioak hobetzeko modukoak diren alderdiei buruz egiten dira, nahiz eta araua betetzen den.\nIkuskatzaileak aktan zenbait gertakari jasotzen baditu gizarte zerbitzuei buruzko arautegiari egiten zaizkion urratzetzat har daitezkeenak, organo eskudunari jakinarazi behar izango dio, zigor espedientea has dadin,hala badagokio.\nIkuskatzaileak, bere funtzioak eta zereginak egikaritzean,beste eskumen esparru batean delitua, falta edo administrazio urratzea izan litezkeen gertakarien berri izanez gero, agintaritza judizialari, ministerio fiskalari edo jarduketa eremu horretako administrazio organo eskudunari jakinarazi behar izango dio.\nDeskargatzeko moduan dauden ereduak:\nZentroko erabiltzaileen zerrenda; Langileen zerrenda; Pertsonal autonomoaren zerrenda; Azpikontratatutako enpresen zerrenda; Zentroko pertsonalaren titulazioen txantiloia; Lotura neurrien txantiloia (Adineko Pertsonentzako Zentroak)\nBehera kargatzeko ereduak\nLangileen zerrenda >\nZentroko erabiltzaileen zerrenda>\nPertsonal autonomoaren zerrenda>\nAzpikontratatutako enpresen zerrenda>\nZentroko pertsonalaren titulazioen txantiloia>\nLotura neurrien txantiloa>\nZentroan ikuskaritzarako eskura egon behar diren agiriak>\nAurreko ekitaldiko prestakuntza ekintzen memoria>\nEkitaldi hoetako prestakuntza ekintzen programazioa>


30 sortzaile hautatuko dituzte ARTgia-k eta Unesco Etxeak euskal artistentzako sortutako #ResiliART deialdiaren baitan | Artgia\n30 sortzaile hautatuko dituzte ARTgia-k eta Unesco Etxeak euskal artistentzako sortutako #ResiliART deialdiaren baitan\nLanak maiatzaren 18a bitartean aurkeztu ahal izango dira\n#ARTdemia deialdi birtualerako 78 proposamen jaso zituen ARTgia aretoak\nBILBO. Garapen Jasangarriko Helburuak oinarri hartuta, UNESCO Etxeak eta ARTgia Sorgune & Aretoakgiak #ResiliART deialdi artistikoa jarri dute abian. Helburua sortze-lana sustatzea eta artisten lana sustatzea eta zabaltzea da. Erakusketa eta hedapena birtuala izango da eta UNESCOk 2020ko apirilaren 15ean kaleratu zuen munduko ResiliART mugimenduaren barruan dago. ResiliART artearen eta sortzaileen bultzada bat da, Covid pandemiari erantzuteko, eta ahalik eta ikusgarritasun handiena eman nahi die sortzaileek, artistek eta sormen-profesionalek krisi-une honetan aurre egin behar dieten eta gainditzen dituzten erronkei, azaldu du Bego Guzman, UNESCO Etxeko arduradunak.\nKonfinamendu osteko aldian, “normaltasun” berri baterantz hurbiltzeko apustua egiten den une honetan, UNESCO Etxeak eta ARTgia Sorgune & Aretoak sinergiak sortzearen alde egiten dute, artea sustatzeko eta garatzeko eta artista garaikideak ikusarazteko, helburu honekin: eraiki nahi dugun mundua irudikatzea.\nAro digitalean bizi gara. Urtero milioika aurrerapen teknologiko, aplikazio edo gailu mugikor merkaturatzen dira. Harremanak izateko, kontsumitzeko eta lan egiteko modua aldatu da. Aukera ugari daude gure pantailen bidez. Adierazpen- eta hedapen-modu berriak aurkitzeko aukera.\nKultur Adierazpenen Aniztasuna Babesteko eta Sustatzeko UNESCOren Konbentzioa 2005ean onartu zenetik, ingurune digitalak eta lotutako teknologiek aldatu egin dute kultura-ondasunak eta -zerbitzuak sortzeko, ekoizteko, banatzeko eta kontsumitzeko modua. Bere izaera, ordea, ez da aldatzen ingurune digital honetan, nortasunaren eta balioen ibilgailu gisa.\nTelefono adimendunak, tabletak eta liburu elektronikoak bezalako gailuetara konektatutako multimedia belaunaldi bat iristea; eduki kulturala banatzeko merkataritza-eredu berriak diseinatzea; Interneten jabetza intelektuala berrikustea; eta online negozio-ereduak agertzea dira industria sortzaile eta kulturaletara bideratutako politika publikoen erronketako batzuk. Erronka horiei erantzuna ematea are premiazkoagoa da COVID-19k kulturaren gordailu gisa bitarteko digitala inposatzean eragindako egoeraren aurrean.\nHala ere, ez guztiek, ez artistek ez publikok, ez dute behar den ezagutza teknikoa edo azpiegitura. Arrakala hori handitu egin daiteke beste latitude batzuetara begiratuz gero, arriskuan al dago kultura-aniztasuna?\nGainera, aro digitalean, espazio publikoak ez dira soilik fisikoak, ziberespazioa ere barne hartzen dute. Horrek esan nahi du giza eskubideen bermeak linean aplikagarriak direla oraindik ere, eta botere publikoek, giza eskubideen arloan dituzten betebeharrak betetzeko, agian neurriak hartu beharko dituztela pertsona guztiek ingurune digitalean parte har dezaten bermatzeko. Ingurune digitalean kultura-eskubideak eta sorkuntza-, adierazpen-, informazio- eta komunikazio-askatasuna babestu eta sustatzeak esan nahi du giza eskubideetan oinarritutako Internet ireki bat babestea, denontzat eskuragarri dagoena.\nHain zuzen ere, 2020ra arte gutxien aurreratu diren herrialdeetan informazioaren eta komunikazioen teknologiarako sarbidea nabarmen handitzea eta Interneterako sarbide unibertsal eta eskuragarria ematen ahalegintzea da 9. garapen jasangarriaren helburuaren helburuetako bat (azpiegitura erresilienteak eraikitzea, industrializazio inklusiboa eta jasangarria sustatzea eta berrikuntza sustatzea). Garapen Iraunkorrerako 2030 Agenda, Nazio Batuen Batzar Nagusiak 2015ean onartua, pertsonen, planetaren eta oparotasunaren aldeko ekintza- plana da. Askatasunaren kontzeptu zabalago baten barruan bake unibertsala indartzea ere badu helburu. Zer etorkizun eraiki nahi dugu inor atzean gera ez dadin?\nCOVID-19 pandemian esperimentatu, bizi eta pairatu ondoren, zer etorkizun imajinatzen dugu? Zer rol izango du hemendik aurrera ingurune digitalak kulturaren sektorean? Kultura-bizitzan sartzeko eta parte hartzeko kultura-eskubideak bermatu ahal izango ditugu? Eta artisten eta sortzaileen interesak babestea?\n#ResiliART – DEIALDI IREKIA\nUNESCO Etxeak eta ARTgia Sorgune & Aretoak sinergiak sortzearen alde egiten dute, artea sustatzeko eta garatzeko eta artista garaikideak ikusarazteko, helburu honekin: eraiki nahi dugun mundua irudikatzea.\nBada garaia sorkuntza garaikideari eta artisten begiradari balioa emateko, bizi diren errealitateen lekuko eta etorkizuneko imajinatuen narratzaile gisa.\n📅 Artelanak maiatzaren 5etik maiatzaren 18 ra arte aurkeztu ahal izango dira.\n📍 Deialdi honetan parte hartu ahal izango dute Euskadi – Akitania Euroeskualdean bizi diren pertsona guztiek, adin mugarik gabe.\n14 maiatza, 2020 in Gaurkotasuna, Gestio Kulturala


Garagardo holandarrak, munduko onenen artean | Absolut Travel\nGaragardo holandarrak, munduko onenen artean\nHolland herrialde luzea da garagardoaren tradizioa, Beraien edari nazionala da, eta esaten dute Herbehereetan munduko garagardo onenak aurki ditzakezula ... oraingoz horietako pare bat proposatzen ditut, chulapoak esango lukeen moduan, ilehori morena eta ilehoria aukerak pasatzen dizkizugu .\nGaragardo beltza Molen, Hel & Verdoemenis Munduko 100 onenen artean jotzen da. Lupulu bikainarekin egina, ukitu mingotsa du, alkohol maila nabarmena,% 10,2 alkohol bolumenean. Oso indartsua da, beltza, txigortua eta erreak eta erregaliza notekin, oso goxoa, edalontzian gozatzeko.\nEmelisse, IRS Imperial Rusian Stout txokolate eta kafe nota nahastezinak ditu. Urarekin, garagar malta, lupulua, legamia eta kanaberazko azukrearekin egina dago eta horrek garagardoaren mingostasuna leuntzen du.\nGaragardo garbien barruan Urthel, Saisonnière, karbonatazio arineko garagardoaren eta garagardo arinaren konbinazioarekin egindakoa, flandestar modu tradizionalean. Alkohol bolumen txikiagoa izanez gero, alkoholaren% 6ko bolumen kopurua da gehien kontsumitzen denetako bat. Holandarren trikimailu bat da, zerbitzatu baino lehen, botila apur bat jaurti izana, horrela aparra gehiago izan dadin.\nSan Kristofel, Robertus Anbar koloreko lager garagardoa da, ahoan ukitu gozoa duena, ura, malta, legamia eta lupuluarekin bakarrik egina, oso zapore arina eta freskoa ematen diona. Iragazi edo pasteurizatu gabe hartzidura baxua duela dioen berezitasuna.\nEta honela, Heineken mundu osoko marka ezagunenetako bat, jatorria 1873koa da eta A motako legamia dauka, zapore berezia ematen diona.\nHau lagin botoia besterik ez zen eta aurrerago Holandako garagardoei buruz hitz egiten jarraituko dugu.\nArtikuluaren bide osoa: Absolut Travel » Garagardo holandarrak, munduko onenen artean\nBirrista World Tour esan zuen\nZiur Westmalle Holandako garagardoa dela ????\nErantzun Birrista Around the World Tour-i\nKordobako alfajores errezeta\nEgiptoko kobraren sinbologia


Zer den alzheimerra | Fundación CITA-alzhéimer Fundazioa\nGaixotasun neurodegeneratiboa da alzheimerra edo Alzheimer gaitza, dementzia eragiten du, eta kognizioaren, jokabidearen eta egoera psikologikoaren funtzionamendu normalaren narriadura eragiten du bizimodu autonomoaren garapena galarazten duen larritasun mailarekin.\nDementziak independentziaren galera dakar funtzionamendu arruntean, norberaren esparruan eta familia, gizarte eta laneko esparruetan.\nEz da zahartzeko prozesu normalaren zati soil bat, garunaren egoera morbosoak eragiten du.\nFamiliari eragiten dion gaixotasuna da, dementzia duen pertsonaren zaintza bideratu eta bermatu behar baitu. Eta horrek sarritan dakarzkio, batez ere zaintzaile nagusiari, gainkarga bat eta desegituraketa bat bere ezkontide edo familia harremanetan.\nHorrexegatik, hain zuzen ere, gaixoen eta zaintzaileen beharrei erantzun behar die gizarteak.\nAlzheimer gaixotasuna da dementzia kasuen % 70en erantzule.\nAlzheimer gaixotasunak sortzen du dementzia formarik arruntena, kasuen % 70en erantzule baita.\nMaiztasunaren ikuspegitik, garuneko gaixotasun baskularrari lotutako dementziak eta beste dementzia degeneratibo batzuk dira hurrengo ugarienak, esate baterako, Lewy gorputz dementzia, lobulu frontotenporalen narriadurak eta Parkinson gaixotasunari lotutako dementzia.\nNeuronen galera eta neuronen arteko konexio edo lotura galeraditu ezaugarri Alzheimer gaixotasunak. Gainera, amiloide proteinaren metaketak gertatzen dira plaka senil eta neuritikoen forman, eta tau proteina hiperfosforilatua duten mataza neurofibrilarretan sortzen dira.\nNeuronen eta beren arteko loturen galera dakar alzheimerrak.\nGaixotasunaren aldaketa patologikoak poliki garatzen dira urteen joanean.Memoriaren prozesuetan esku hartzen duten neurona sareetan abiatzen dira, eta garun azalaren gune batzuetara hedatzen dira. Klinikoki hiru fasetan sailkatu da prozesu motel hori:\nFase aurre-klinikoan sintomarik ez duten lehen aldaketa patologikoak gertatzen dira garunean.\nFase prodromikoan azaleratzen dira memoriaren eta beste funtzio kognitibo batzuen aurreneko hutsak, baina gaixoak eutsi egiten dio eguneroko bizitzan funtzionatzeko autonomiari\nDementzia fasean pazientea jada mendeko da, ezin da bere kabuz moldatu. Dementzia fase honetan ere hiru fase bereizten dira: arina, ertaina eta aurreratua.


Literatur Emailuak » 2008 » Azaroa\nAza 27 08\nAspaldiko lagunen bisita,\nSusa aldizkariko 25 ipuin\nSusa aldizkarian 1980-1994 urteetan argitaratutako ipuinetatik 25 aukeratu eta Aspaldiko lagunen bisita bilduma apailatu du Mikel Elorzak. Sekulan liburuetan agertu gabeko narrazioak dituzu hemen, idazle oso ezagunenak batzuk, liburu bakanen egileenak beste batzuk, eta baita aldizkarietan bakarrik idatzi dutenenak ere. Elorzak egindako antologia doi-doi iritsiko da Durangoko Azokara, baina aldez aurretik osorik eskaintzen dizugu sarean. Hauek dira hogeita bost kontakizunen idazleak: Josu Landa, Pako Aristi, Mikel Hernandez Abaitua, Jose Luis Orokieta, Xabier Montoia, Pepe Zulaika, Edorta Jimenez, Iñaki Uria, Juan Luis Zabala, Jose Luis Otamendi, Jon Arano, Mikel Reparaz, Maripi Solbes, Joseba Urizar, Eneko Olasagasti, Itxaro Borda, Iñaki Uriarte, Joxean Sagastizabal, Mikel Untzilla, Amagoia Gurrutxaga, Pablo Sastre, Kanko Ispizua, Mikel Antza, Joserra Utretx eta Jon Baltza.\nKategoriak: Susa, liburuak osorik.\nAza 25 08\nYukio Mishimaren Arratsaldeko atoiontzia\nHiromi Yoshidak japonieratik euskarara itzuli zuen Yukio Mishimaren Arratsaldeko atoiontzia (1994, Ibaizabal) nobela osorik emana duzu hemen, Mishima gaurkoa bezalako egun batez 1970ean hil zela aitzakiatzat harturik. Gogo No Eiko izenburua du originalak, 1963an idatzia, eta Yokohamako portua du istorioak kokaleku. Hiromi Yoshida itzultzaileak argibide ederrak ematen ditu liburuaren hitzaurrean idazleari eta nobelari buruz, eta beraz ez dugu zertan luzamendutan jardun.\nKategoriak: euskarari ekarriak, liburuak osorik.\nAza 19 08\nTatuaia bat ene begietan, Txili Lauzirikaren poema liburua\nPutz aldizkarian agertu zituen Txili Lauzirikak (1975, Lekeitio) bere lehen poemak. Etsaiak, Parasma, Txapelpunk, Uek musika taldeek eta Aitor Gorosabelek abestiak egin zituzten bere letrekin. Apokaliftin elkartearekin argitaratu zuen lehen poema liburua, Euriaren mailukadak (2003), eta bigarrenak Tatuaia bat ene begietan du izenburua, Txili Lauzirikak azaroaren 27an (osteguna) 12:00etan Donostiako Udal Liburutegiko sotoan aurkeztuko duenak. Zapalkuntzaren oldarrari buruzko poemek eta amodiozkoek osatzen dute bildumaren bizkarrezurra. Tatuaia bat ene begietan osorik eskaintzen dizugu sarean.\nAza 18 08\nTxistu y Tamboliñ aldizkaria sortu zela 25 urte\nTxistu y Tamboliñ y otras cosas de las Vascongadas izenarekin plazaratu zen Txistu y Tamboliñ literatur aldizkariaren aurreneko zenbakia Durangon 1983ko azaroan, hastapenetik ironiaz eta trufaz, txantxarako gogoz. Harrezkero ale berri bat agertuko zen urtero, 1992ra arte. Idazleek izengoitiz sinatzen zuten ia beti, eta kaleratutako aleen izenburuek hutsik egin gabe zekarten espainolezko leloa; izan ere, batzuk gerora ahotan erabiliko zirenak: y Euskadi el pais menos movido: el que no está parado está detenido edo y aquí se mata a quien haga falta. 2002ko urtarriletik aurrera interneten jarraitu du Txistu y Tamboliñek bere bidea, eta sei emanaldi eginak ditu; azkenekoa azpititulu honekin: y lo malo de ser pobre es que ocupa todo el tiempo.\nKategoriak: aldizkariak, urteurrenak.\nAza 13 08\nlau ipuin gazteleraz\nHaragia narrazio liburua (2007, Susa) gazteleraz plazaratu berri du Madrileko 451 editores argitaletxeak, Eider Rodriguez idazleak berak itzulia, Carne izenburupean. Liburuko ipuinetatik lau eskaintzen dizkizugu hemen: “Carne” lehen narrazioa, “Ojos de abeja”, “T’es très belle” eta bildumako azkenekoa, “Ceniza”.\nAza 12 08\nDena dela, Joxerra Gartziaren poemak\n1990ean Irun Hiria saria irabazi zuen Zotal egunak poemario onduan irakurri ahal izan zirenek Dena dela (Bezperaren kronika) liburuan dute aurrekaria, Joxerra Garziaren lehen poema liburuan. 1988an argitaratua, Baroja argitaletxearekin, erregistro anitzeko poeta erakusten digu, poema motz eta luzeetan dabilena, errimaduna eta errima gabea lantzen duena, formala eta askea. Eta, geroko bere lan eta jardueretan erakutsi digunez, hizkuntzaren muinera lotuta ageri dena. Honatx Dena dela.\nKategoriak: liburuak osorik.\nAza 10 08\nLear Errege duela 50 urte euskaratua\nMacbeth antzezlana euskaratu eta argitaratu ondoren 1957an, Lear Errege izan zen Bedita Larrakoetxeak itzuli zuen Shakespeareren bigarrena. Euzko-Gogoa aldizkarian agertu zen duela 50 urte, 1958an. Lear laurogei urtekoa da antzerki honetako protagonista, hiru alabaren aita; bi zaharrenak ezkonduta daude, eta gazteenaren eskuaren bila dabiltza duke bat eta printze bat. Lear zaharrari lurrak bere alaben artean banatzea otu zaio, baina Kordele gazteenarekin haserretuta batere lurrik gabe lagako du eta gainera etxetik kanpora bidaliko.\nAza 06 08\nHedoi Etxarteren poemak erdaraz\nSuzko lilia liburu berriko hainbat poema itzuli ditu Hedoi Etxarte idazleak berak, jarraian eskaintzen dizkizugunak. Olivia Dehezen laguntzarekin itzuli ditu zazpi frantsesera: Lis de feu; beste zazpi gaztelerara Aitor Etxarterekin batera: Lirio de fuego; eta Bob Adamsonekin lau ingelesera: Fire Lily.\nAza 05 08\nSantiago Aizarnaren Amesgaitzak\nSantiago Aizarnaren Amesgaitzak hamazazpi dira, liburu honetan dakartzanak behintzat. Hamazazpi ipuin, egileak berak definitzen dizkigunak: “Amesgaitzak ametsen bihurrikeria batzuk besterik ez dira. Ametsetan jartzen garenean hor sortzen zaizkigu, nondik ez dakigula, gure erro-usteletan daramazkigun hainbeste lore-gaizto”. Hortik abiatuta, idazleak fabulaturiko hamazazpi istorio labur, gaiztoak, gure erroaren ustelak ez ezik barrenekoenak erakusten dizkigutenak, maiz pasadizo oso xingleen inguruan antolatuak. Baroja etxearekin kaleratu zuen Aizarnak Amesgaitzak, 1987an.


Loiola Donostia: IKUS-POESIA LANEN ERAKUSKETA LOIOLAN\nOSCAR SOTILLOSEN "EQUIDISTANCIA" LANAK IRABAZI DU JUAN CARLOS EGUILLOR SARIA\nAgurtzane Altuna - Irutxuloko Hitza 2014-10-03\nJuan Carlos Eguillor III. Nazioarteko Ikus-Poesia sarira aurkeztutako 23 lanak ikusgai egongo dira Loiola kultur etxean, urriaren 17a arte, astelehenetik ostiralera, 16:00etatik 20:30era; gaur 19:00etan inauguratuko dute erakusketa.\nEuskadiko Idazleen Elkarteak urtero antolatzen du sari hau Juan Carlos Eguillor Uribarri (Donostia, 1947) artistaren omenez. Aurten Kataluniako Oscar Sotillos artistak irabazi du lehen saria, Equidistancia lanarekin.\nSotillosen esanetan lau urteko alabarekin izandako bizipenetan oinarritutako poema batetik sortu da Equidistancia lana: “harekin jolastean sentitzen dudan bizitasuna eta arintasuna, hura hazten ikustean, harekin batera jada ahaztu dudana ikasiz. Esaterako, gogoan dut bere eskuaren itzala deskubritu zueneko liluratuaren begirada. Honi gehitu behar zaio errotua egotearen sentsazioa, oinak lurrean edota lurretik gertu izaten laguntzen zaituenaren sentsazioa, mundua begien bistatik galdu gabe”.\nOscar Sotilloren ‘Equidistancia’ lanak irabazi du Juan Carlos Eguillor saria. (Argazkia: Euskadiko Idazleen Elkartea)\nPublicado por INDI en 9:27


Osasun Sailak lanean jarraituko du energia-enpresak Kontsumoko Arbitraje Sistemara atxiki daitezen | Consumer\nOsasun Sailak lanean jarraituko du energia-enpresak Kontsumoko Arbitraje Sistemara atxiki daitezen\nAtzo, Osasun eta Kontsumoko idazkariordeak, Domingo Menéndez jaunak, ziurtatu zuen lanean jarraituko duela energia enpresak Kontsumoko Arbitraje Sistemara atxiki daitezen, kontsumitzaileen kexei erantzun ahal izateko. Kontsumoko Institutu Nazionalak (INC) 2000. urtean kontsumitzaileen kontsulta eta erreklamazioei buruz egindako txostenaren arabera, horiek ez dira erreklamazio guztien% 5era iristen.\nKontsumoko Arbitraje Batzordeak Kontsumoko Arbitraje Sistemari atxikitako kontsumitzaileen eta enpresen artean desadostasunak sortzen dituzten organoak dira, baina prozedura estrajudiziala eta borondatezkoa ere bada, eta Menéndez aipatu zuen Kongresuko Osasun Batzordean agerraldian.\nAzaldu zuenez, merkatu liberalizatuan arbitraje-sistemako kide izatea abantaila da konpainientzat, kontsumitzaileen aurrean, eta 1996az geroztik, enpresa atxikien kopurua ia bost aldiz handitu da; arbitraje-eskaera kopurua bikoiztu egin da, eta emandako laudoen kopurua, berriz, ia hirukoiztu.\nHala ere, idazkariordeak gogorarazi zuen energia-sektorea ez dela gatazkatsuena; izan ere, 2000n erregistratutako 895.086 kontsulta eta erreklamazioetatik soilik% 1,8 sektore elektrikoari dagokio eta% 2,6 gasari, INC txostenean adierazten den bezala.\nMenéndez, berriz, Ludivina García diputatu sozialistak Batzordean egindako galderei erantzun zien; izan ere, energia-enpresak Kontsumoko Arbitraje Sistemara atxikitzeko eskatu zion Gobernuari. Izan ere, kontsumitzaile gutxi dira, eta kontsumitzailea babestuta ez dagoela ikusi da.\nIldo horretan, Osasuneko idazkariordeak ziurtatu zuen Espainiako kontsumitzaile eta erabiltzaileak lege-esparru zabal baten babespean daudela, eta esparru horrek produktu eta zerbitzuen kalitatea, segurtasuna eta eraginkortasuna bermatzen dituela, erkidegoko gainerako herritarren antzeko baldintzetan.\nkexak kontsumitzaileak kontsumoko arbitraje-sistema


Hormen koloreek sentimenduetan duten eragina - IKEA - IKEA\nBa al zenekien gelen koloreak gure gogo-aldartean eragiten dutela? Ba al dakizu zer sentiarazten dizu kolore bakoitzak? Gorria, berdea, urdina... Zure hormek zuria baino gehiago dute esateko.\nIkerketa askok hormen koloreek gure gogo-aldartean nola eragiten dutela frogatzen dute. Berdina sentitzen al duzu guztiz zuria den gela batean edo gorria den batean? Hormen kolorea ondo erabakitzea ezin bestekoa da. Badakigu zuria edozein etxerentzako alternatiba aldakorrena dela, baina beste urrats bat ere egin dezakegu, eta sentsazio jakin batzuk proiektatzen lagunduko diguten beste tonu batzuk aukeratu. Koloreek aldartean duten eragina ukaezina da...\nHorma berdeak: logeletarako kolore erlaxagarria\nBerdegunea, etxea pintatzeko orduan atzera gehien botatzen dugun koloretako bat da, baina azken aldian kolore hori sukaldeetan ikusi dugu.\nBaina paretak berdez margotzen badituzu, bake-giro lasai, lasaigarri eta erlaxagarri baten alde apustu egiten ari zarela jakingo duzu. Apartekoa da logela bat bezalako gela batentzat, baina baita etxeko beste gela batzuetarako ere, lan eta ikerketa guneetarako bezala, kontzentrazio handiagoa sustatzeko.\nNaturarekin lotura zuzena duen kolorea ere bada, beraz freskotasuna bermatuta dago. Izan ere, tonuek, lima berdea (askoz ere indartsuagoa), berde neutro eta itzalgarriago baten aurkako efektua lortuko dute: Bizitasun basatia!\nEz baduzu zure hormetan hain forma drastikoa ematera ausartzen, pintatzen has zaitezke bakarrik (gainerako gela, berriz, zuri mantentzen da) edo ukitu berde txikiak eman ehun-gaien bidez, TOVSIPPA zorro nordikoarekin, adibidez.\nHorma urdinak: kolore lasaigarri eta baregarria\nUrdinak segurtasuna, konfiantza, lasaitasuna eta harmonia transmititzen ditu. Berdearekin gertatzen den bezala, aukeratutako tonuaren araberakoa izango da. Kontuz ibili behar duzu, nahi duzuna sentimendu horien, aurkariekin topa zaitezke, urdin indartsu batekin, urdin elektriko bat bezala, hormak pintatzen badituzu.\nUrdinen gama zabalena da, horregatik asko gustatzen zaigu hainbat tonalitate konbinatzea: argiagoa da, adibidez, logelako hormetako baterako pastel urdin bat, eta ohe-arropa, kuxinak edo dekorazio txikikoak, beste tonu indartsuago batzuk.\nHorma gorriak, arrosak edo laranjak: kolore energetikoak\nGorriak, arrosak eta beste kolore beroek baikortasun-, energia- eta poztasun-sentimenduak eragin ditzakete. Gazteentzako egongela, jantoki edo logeletarako paregabeak. Hau da koloreek gure sentimenduetan duten eragina:\nGorria: paretak gorriz margotu ondoren, energia basatia sentituko duzu automatikoki. Grinaren, maitasunaren, ausardiaren eta bizidunaren kolorea da. Baina, hain zuzen ere, hori dela eta, komediak izaten saiatu behar dugu, geletan sartzeko. Luzaroan\ngorriz margotutako gela batean egoteak, estresa eragin dezake, beraz, korridorean, jantokian edo zure seme-alaben logelako hormetako batean dezakezu (gehiegi\nArrosa: arrosa beti egonda haurtzaroarekin, emakumearekin eta erromantizismoarekin lotuta... Baina arrosa askoz gehiago izan daiteke. Kolore honek erlaxatzen laguntzen gaitu, sentsibilitatea eta samurtasuna esnatzen ditu. Umeentzako logeletarako, jantzigeletarako, argi natural asko daukaten logeletarako... bereziki gustatzen zaigun kolorea da. Badakizu, zer esaten duten «bizitza arrosa kolorez ikusteari» buruz, ezta?\nLaranja: hormak laranjaz margotzea zaila da, sentsazio oso gogorrak transmititzen dituelako, nortasun handia duelako eta ez delako erraza beste kolore batzuekin\nkonbinatzea. Laranjak poztasuna, bizitasuna, sormena eta dinamismoa transmititzen ditu. Sortu itzazu giro eroso eta epelak. Laranja iluna hautatzen baduzu, zur ilunagoa duen koloreko altzariekin konbinatu,\nkontraste hori sor dezaten. Hala ere, guk melokotoi tonuko laranja gomendatzen dizugu, giroa leuntzeko eta beste kolore batzuk sartzerako orduan arazorik ez izateko.\nHorma gris eta beltzak: soiltasuna eta dotoretasuna\nBatzuen ustez, grisa eta beltza kolore tristeak dira eta etxean sartzea saihesten dute. Jakina, kolore ilunak erabiltzerakoan, argi natural asko duten geletan izan behar da, klaustrofobia sor dezaketen guneak ez sortzeko, edo espazioa txikiagoa ez iruditzeko.\nGrisa segurtasuna, baretasuna, soiltasuna, dotoretasuna eta beste inoren beharra ez izatearen kolorea da. Horregatik gustatzen zaigu izkina batean erabiltzeko, adibidez GRÖNLID chaise longuearekin, baita logelaren horma baterako, jantzigela baterako edo baita bainugelarako ere.\nBeltzak misterioa, isiltasuna, soiltasuna, dotoretasuna eta introspekzioa transmititzen ditu. Paregabea da nortasuna emateko gela baten gune zehatz baterako (adibidez oheburuaren hormarako) eta beste elementuak nabarmentzea ahalbidetzeko, adibidez horma hauetan jartzen ditugun kuadro edo apalak.\nEz zaizu paregabea iruditzen hormek gure sentimenduengan duten eragina?\nInspira zaitez: Etxe bati bisita: kolorez betetako etxea.


Negozio ideia landu eta garatzeko tailerra egingo da Urola Kostako Udal Elkartean | El Diario Vasco\nNegozio ideia landu eta garatzeko tailerra egingo da Urola Kostako Udal Elkartean\nUdal Elkartea. Zarauzko Abendaño industrialdean kokatua.\nEkiten Tailerrak izenburupean antolatu dira sei saio azaroa eta abendua bitartean enpresa ideia garatu eta martxan jarri nahi dutenei zuzenduta\nJUAN MARI ZUBIAURRE Jueves, 20 octubre 2016, 00:10\nNegozio berri bat sortu aurretik gauza asko hartu behar dira kontuan, buruan dugun ideia hori jarduera errentagarria izan dadin. Horregatik, urtean zehar hainbat tailer eta prestakuntza gauzatzen ditu Urola Kosta Udal Elkarteak ondorengo gaiak lantzeko asmoarekin: sustatzaile izateko beharrezko dituzun baliabide pertsonalak ezagutu eta landu, zure negozio ideia garatzeko erremintak ezagutu, bideragarritasun plana egin, enpresa kudeatzeko ezagutza eskuratu...\nHau dena egiteko Ekiten Tailerrak antolatzen dira. Zer dira tailer hauek? Ekiten Tailerrak zure enpresa ideia garatzen lagunduko dizuten tailerrak dira. Bertan, ekintzaileek, beren ekintzaile abileziak eta beren enpresa ideia garatzeko erremintak landuko dituzte elkarlanean.\nNori zuzenduak daude? Enpresa ideia garatu eta martxan jarri nahi duten ekintzaileei zuzenduak daude. Bestalde, enpresa bat izan eta berritu edo dibertsifikatu nahi dutenentzat ere baliogarriak dira Ekiten Tailerrak.\nDenera sei saio izango dira, asteazkenero goizeko 9:30etik 13:30era, 2016ko azaroaren 9an hasi eta abenduaren 13ra bitartean. Urola Kostako Udal Elkartearen egoitzan (Urdaneta bidea 6, Zarautz) ospatuko dira saio guztiak.\nLanduko diren saio eta edukiak aurreratu duten bezala sei saiotan banatuta egongo dira. Lehenengo saioan, autoenpleguaren ezaugarriak eta bideragarritasun plana landuko dira. Bigarren saioan, ni ekin-tzaile izenburupean, abileziak, ezagutzak, jarrera, erronka eta abar aztertuko dira. Hirugarren saioan, ideiatik negoziora nola pasa landuko da, canvas eta nere balio erantsia aztertuz. Laugarren saioan, Innovox tailerra egingo da, negozioarentzako ideia berritzaileak garatzen. Bosgarren saioan, bideragarritasun tailerra burutuko da, bideragarritasunaren simulazioa, programa informatikoarekin eginaz. Azken saioa, seigarrena, komunikazio gaitasunak lantzeko erabiliko da, negozioa ezagutzera emateko trebetasun eta erremintak aztertuz.\nUrola Kosta Udal Elkarteak honelako beste tailer bat antolatu zuen udaberrian. Oraingoan parte hartu nahi dutenak informazio zabalagoa eta izena emateko bidea Elkartearen egoitzan topatuko dute, bertako Enpresa Sustapeneko Zerbitzura jo behar da (Urdaneta bidea 6, Zarautz).\nTelefono bitartez zenbaki honetara deituz ere egin daiteke 943.89.08.08 edo bestela posta elektroniko helbide honetara idatziz enpresasustapena@urolakosta.eus.\nEl documental 'Mujeres en construcción', en Salatxo aretoa Lasarte-Oria Bai! Kros Herrikoia homenajeará este año a Jalgune


2014. urtea oparoa izan da Egia kultur etxearentzat, eta oparoa izan da, hain zuzen, erabiltzaileek programazioari eta zerbitzuei emandako erantzunari esker. Egia Bizirik, Kalapie, Dandai, Mugarik gabe, Egia Euskaraz... askotariko elkarteekin batera landu dira jarduerak, hitzaldiak, proiekzioak edo erakusketak, elkarte zein kolektiboek kultur etxean duten parte-hartzea bultzatuz.\nMusikak, ohi bezala, garrantzi handia izan du Gazteszenan, eta Ttan Ttakun Irratia, Mojo Workin, Lurrazpiko Festa eta Revolutionary Brothers kolektiboen ekimenei laguntza eman zaie. Buenawista Prollekziom's-ekin koordinatuta, Musikagelaren kontzertuak Egia auzoko gune desberdinetan egin dira, eta, besteak beste, Los Bracco, El Octavo Arbol, The Young Wait taldeek eta Iker Piris artistak izan dute beren lanak jendaurrean erakusteko aukera. Aurten, gainera, Egia kultur etxeko ateak zabaldu dizkiogu Donostikluba jaialdiari, eta bi musika emanaldi eskaini dira kultur etxeko gune desberdinetan, hots, liburutegian, terrazan, pasilloetan zein erakusketa aretoan. Amaierako festak sekulako arrakasta izan du, eta zalantzarik gabe, datozen edizioetan ere helduko diogu formatu honi.\nEl Octavo Arbol\nAntzerki programazioari lotuta, gaur egungo ekoizpenen ildoari jarraitu diogu, eta diziplina desberdinak uztartu dituzten emanaldi bikainez gozatzeko aukera izan dugu, hala nola, zirkua, dantza eta musika. Matarile Teatro, Circus Incognitus, Dos a Deux, Zen del Sur taldeek publikoa harriturik utzi dute. Nabarmentzekoa da Dejabu Panpin Laborategiak euskaraz eskainitako Arrastoak proposamena, bi egunetan Gazteszena betetzea lortu baitzuen, publikoaren aldetik harrera bikaina izanda.\nAntzerki amateurrari ere tartea egin zaio Aitor Ikastolak antolatutako antzerki astearen bidez. Aste horretan, kultur etxeko ikasleek antzerki emanaldiak eskaintzen dituzte eta beste auzoetako ikastetxeetako ikasleak ere hurbiltzen dira. Bestalde, Gazteen Antzerki Topaketa egin da eta Donostiako talde amateurrek parte hartu dute. Arte Eszenikoen Tailerra (TAE) ezin dugu alde batera utzi, haren ikastaroen bidez trebatzen baitira etorkizuneko aktoreak kultur etxearen antzerki aretoetan..\nTeatro - Dos a Deux.\nTeatro - Matarile Teatro.\nTeatro Infantil - Logela Multimedia.\nDantzak, Egia kultur etxearen espezializazioak, nabarmen egin du aurrera aurten sormenaren inguruko sentsibilizazio eta bultzada egitasmoari dagokionez. Dantza garaikideko konpainiak nagusi dituen programazioa eskaini da, eta laguntza eta bitartekotza programetan lankidetzan aritu da artista zein erakundeekin: Mugalariak, DSS2016 fundazioarekin elkarlanean eta Aterpean, Dantza Hirian elkartearekin lankidetzan. Programa horien baitan, Dantzaz Konpainia, Lasala, Elirale eta Jordi Vilasecak sorkuntzarako egoitzak egin dituzte, eta baita bitartekotza-lanak ere auzoko ikastetxeekin edo gazte taldeekin. Ildo horri jarraikiz, dantza eta komunitatea batzen dituen Dantzategia programa burutu da, eta Jone San Martinek zuzendu eta Mikel R. Nietok lagundutako koreografiaren bidez, soinu-paisaia bat sortu dute. Lan hori Egia auzoan bertan erakutsi eta sortu da, eta astebetez, auzoko bizilagunek eta auzora hurbildutakoek edo iragaitzaz zeudenek dantza hurbilagotik ezagutzeko aukera izan zuten. .\nIgor Calonge, Asier Zabaleta, Mudances, Roberto Olivan, Maduixa eta Dantzan Bilaka programak beren lanak aurkeztu dituzte Gazteszenan, Judith Argomaniz, Ziomara Hormaetxe, Judit Ruiz eta Maria Martin artista gazteen parte-hartzearekin. Dantzaren aldeko apustua irmoa egiten dugu, eta artisten eta konpainien inplikazioa argia da diziplina hori hiriaren kultur eskaintzaren barruan kokatzea helburu duen oinarrizko proiektuari dagokionez. Aurten, berriz ere, Euskararen Egunean eta Porrontxo Jaietan parte hartu dugu, eta Poltsiko Antzerkia eta Antzerkia Kalean Jaialdiak antolatu ditugu, kultur etxearen jarduerak zuzenean auzoko beste topagune batzuetara hurbiltzeko helburuarekin.\nBestalde, hiriko zenbait ekitaldi entzutetsu auzora iritsi dira: DFeriaren bidez, antzerki eta dantza emanaldiak eskaini dira; Olatu Talka ekimenaren baitan, jarduera ugari egin dira auzoan barrena; Titirijai jaialdiarekin, Perth Companyren Alvyn Sputniken abenturak txotxongilo antzerki bikaina ikusteko aukera izan zen, Tim Watts artista australiarrak kontatutako istorio dibertigarri eta hunkigarriaren bidez; Jazzaldiaren aurkezpena; Giza Eskubideen Zinemaldiaren proiekzioa; Hip Hip Urri programa; Artejira, Donostia 2016 egoitzaren irekiera ospatzeko... Azken batean, Donostia hiriko ekitaldi esanguratsuetan ere Egia auzoak bere lekua izan dezan lan egin dugu. Kultur etxeko erakusketa-eremuetan egindako erakusketen artean, Laura Esteve, Sandra Cuesta, Lehior Bilbao eta Gorka Bravo (dantzaren gaineko bere begiradarekin) artisten lanak izan dira ikusgai. Horrekin batera, Daandai elkarteak tailerretan egindako margolanak erakutsi ditu eta Manuel Iradier elkarte afrikanistak Emakumeak Begira erakusketa egin du. Urteari amaiera emateko, Egia auzoko Egurzaleak tailerreko Patxi Txikik eta Luis Zabalak aurten egindako azken lanak aurkeztu dituzte. Garai garrantzitsua izan da Musikagela entseguetarako lokalen zerbitzuarentzat. Aurten bi zerbitzu berri eskaini ditu, hau da, zuzeneko emanaldietarako soinuztapen-ekipamendua eta grabaziorako estudioa. Zerbitzu honen hamaika urteetan barrena, taldeek antzemandako beharrak jakinarazi dituzte eta, horrela, Musikagelak taldeen kontzertuetako soinuztapena hobetzeko aukera eskaintzen du, eta baita beren lanak ezagutzera emateko maketa bat grabatzekoa ere. Prestakuntza ez dugu alboratu, eta aurten ahots-teknikari eta masterizazioari buruzko ikastaroak eskaini dira; horiez gain, gitarra eta bateriako master class-ak eman dira. Etorkizun handiko egitasmoa da, zalantzarik gabe, eta urtero 20 talde baino gehiagok parte hartzen dute.\nLiburutegiak jarduera egitarau zabala antolatu du haurrentzat, eta liburutegira bisitaldiak, ipuinaren ordua eta egun berezien ospakizunak egin dira, musika eta antzerki emanaldiez lagunduta. Helduei zuzenduta iaz abiatutako Literatur Solasaldien jarduera finkatu egin da, zientzia-fikzioarekiko interesa duten pertsonak bilduz. Nobedadeen artean, irakurketa erraza tailerra azpimarratu behar dugu, Atzegi elkartearekin lankidetzan egina. Gaztelekua, gazteentzako erreferentzia lekua eta topagunea da, eta egunero gazte ugari hurbiltzen da bertara. Jarduera programa zabala eskaintzen du zerbitzuak, dinamika aktiboa eta parte-hartzailea bultzatuz. Adin guztietako 500 pertsona baino gehiagok parte hartu dute aireko dantza, serigrafia, jazz dantza, patroigintza, altzarien zaharberritzea, pilates, marrazketa eta beste hainbat diziplina eskaintzen dituzten ikastaroetan. Guztira, 30 ikastaro eskaintzen dira urritik ekainera bitartean eta aurten harrera bikaina izan dute. Eskaintza honekin batera, KZgunea, Ikasgela eta Plus 55 (aurten lehen aldiz) zerbitzuak eskaintzen dira. Zerbitzu eta jarduerok dinamika aktibo eta parte-hartzailearen osagaiak dira, eta programak sendotzearekin batera, ekimen berriak gauzatzeko aukera ematen du dinamika horrek.\nMuntaiak eta ensaioak\n60 848 26 322 34 448\n29 436 13 165 16 193\n31 412 13 157 18 255\n60 159 26 57 34 104\n31 80 13 33 18 47


"Eibarko emakumeen aztarnak" erakusketa Eibarko Armagintza Museoan — Debabarrena turismo\n"Eibarko emakumeen aztarnak" erakusketa Eibarko Armagintza Museoan\n"Eibarko emakumeen aztarnak" erakusketa Eibarko Armagintza Museoan Datorren ostegunetik, urriaren 25, aurrera, azaroaren 18 arte, Eibarko Armagintza Museoan emakume eibartarrek hiriaren garapenari eta ondareari egindako ekarpenen inguruko erakusketa egongo da. Sarrera doakoa da. https://www.debabarrenaturismo.com/eu/albisteak/eibarko-emakumeen-aztarnak-erakusketa-eibarko-armagintza-museoan https://www.debabarrenaturismo.com/eu/albisteak/eibarko-emakumeen-aztarnak-erakusketa-eibarko-armagintza-museoan/@@download/image/ahvgklj.jpg\nDatorren ostegunetik, urriaren 25, aurrera, azaroaren 18 arte, Eibarko Armagintza Museoan emakume eibartarrek hiriaren garapenari eta ondareari egindako ekarpenen inguruko erakusketa egongo da. Sarrera doakoa da.\nAurtengo gaiaren ildoa jarraituz, "Ondarea, Emakumeen Emaria", Eibarko Armagintza Museoak ere Ondarearen Europako Jardunaldietan parte hartuko du, "Eibarko emakumeen aztarnak" izeneko erakusketarekin. Bertan, Eibarko bederatzi artistek eibarko emakumeek hiriaren garapenean eta ondarean jokatutako paperaren interpretazioa aurkeztuko dute. Erakusketa urriaren 25etik azaroaren 18ra arte egongo da ikusgai, doan, Portaleako Erakusketa Aretoan.


Free chat Bazégaga. Ausazko arrotz doan txateatu berehala Bazégaga tik.\nFree chat Bazégaga\nOngi etorri Chatroulette BazégagaEdozein lekutan, munduko pertsona aleatory bat konektatzeko. Chatroulette Bazégaga dezakezu honako aukeren artean aukeratu:- Guztiak pertsona mota Bazégaga doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nBazégaga hirien zerrenda:


Bistakotik haratago - - uztarria.eus\nJanire Alkorta 2020-09-12 15:25\nJanire Alkortak 2020ko abuztuko Uztarria aldizkarian idatzitako iritzi artikulua da honako hau.\n05:45. Begiak itxita altxatu naiz ohetik. Isiltasunari beldurra diot. Irratia piztu dut. Uhin-luzera luzeko uhin elektromagnetiko horiek (Nicola Tesla, 1895) nire etxera garraiatzen dute informazioa Miramongo estudiotik.\nDenbora asko galdu gabe, esnea mikrouhin labean (Percy Spencer, 1947) sartu dut. Kaxa karratu horrek, irrati uhinak baino uhin-luzera motzagoko uhin elektromagnetikoen bitartez, gantz tantak dispertsaturik aurkitzen diren ur molekulak bibratuarazten ditu, segundo gutxitan koloide dispertsio zuria erabat berotuz (Thomas Graham, 1861).\nAsteko programazioarekin jarraituz, 06:15ean fin-fin irten naiz korrika. Izan ere, nire buruarekin ondo sentitzeko oraindik ez dut aurkitu endorfinak (John Hughes eta Hans Kosterlitz, 1975) jariatzea baino erremedio hoberik.\n07:00. Dutxako iturriaren azpian jarri naiz gas naturalaren –metanoz osatua gehienbat, k.a. 6000-2000n aurkitu ziren lehen gas natural meategiak Iranen– konbustioaren bitartez lortutako ur beroa nire gorputzean zehar irrista dadin. Xaboi tanta bat hartu dut. Xaboiaren –orain dela 3.000 urte inguru, Mesopotamian sortua– formulazioan aurkitzen diren molekula anfifilikoei –katearen alde batean izaera hidrofobikoa eta beste aldean hidrofilikoa– esker, gorputzera itsatsita ditudan olioak, gantzak eta uretan disolbaezinak diren hondakinak kendu ditut modu eraginkor batean. Jantzi eta banoa. 7:15.\nEtxeko atea itxi orduko ohartu naiz musukoa ahaztu zaidala. Azkenaldian, inoiz baino gehiago erlazionatu gara terminologia zientifikoarekin, eta master bat egin dugu birologian eta epidemiologian. Nire helburua/ahalmena ez da inondik inora zuek, irakurleok, zientziaren garrantziaz konbentzitzea. Eta are gutxiago zientziaren erabilera justifikatzea gizakiaren nahiak asetzeko. Baina argi daukat: zientzia gure egunerokotasunean erabiltzen ditugun tresnen funtzionamendua eta bizidunen jarrerak ulertzeko baliabide oso egokia da.\nFenomeno fisiko/kimiko/biologiko/teknologikoak ulertzeak, gure burua lanean jartzeaz gain, daukaguna balioesten laguntzen digula sinesten dut. Beraz, datozen hilabeteetan, zuen begiek/buruek 400 eta 700 nanometroren tarteko uhin luzeratik –argi ikusgaia, mikrouhinak baino uhin-luzera motzagoko uhin\nelektromagnetikoak– haratago ikustearekin konformatzen naiz.


Peñajarakoek kalterik eragin ez - Sanfermin.com\nPeñajarakoek kalterik eragin ez\nAurtengo sanferminetako lehen entzierroan bi zauritu arin\nArgazkia: José Antonio Pérez\nAurtengo Sanferminetako estreinako entzierroa Peñajara ganadutegikoek egin dute, lasterketa azkar-azkar eta garbia burututa (2:23). Bi lasterkari arinki zauritu dira. Ibilbide osoan zezenek eta lasterkariek estropezu egin dute behin baino gehiagotan, baina nozituriko zaurietatik bakar bat ez da larririk izan. Saldoak manera noblean egin du bidea, adarkadarik apenas jaurti gabe.\nZezen-taldeari kosta egin zaio Santo Domingoko ukuiluak irtetea, ia minutu erdia behar izan du bideari ekiteko. Kortako atea zabaltzearekin harriturik omen zeuden adardunak baina, joaldunek erreakzionatu bezain laster, horiekin bat eginik aitzina egin du saldoak abiada bizian. Noble asko jokatu dute zezenek eta, tarte horretan ohiko kontua den bezala, abiaduraren bizia medio, lasterkari asko lerratu dira zoruan. Une arriskutsu bakarra aldaparen erdialdean egokitu da, mutil bat erori eta zezen saldoak zapaldu duenean.\nSanto Domingo tartearen bukaeran zezen batek saldoa utzi, aitzina bizi-bizi egin eta taldea Mercaderes karrikaraino eraman du. Hortxe, ordea, labaindu, erori eta joaldunek hartu diote txanda. Bertze zezen bat ere erori da baina, gaitz erdi, azkar-azkar zutitu eta saldoari helduta, aitzina egin dute denek, adarkada-imintziorik agertu gabe, kasik.\nEstafetara bat eginik eta abiada handian heldu da zezen-taldea; bertan korrika-saio zoragarriak ikusi ditugu, lasterkariak adarrei pega-pega eginik. Adarren aitzinean ibiltzeko irrikaz zeuden lasterkariak eta, entzierroko tarte horretan olde bat lasterkari bazen ere, zezen-saldoa karrikan barna luzatuz joan denez, tarteak sortu dira eta bertan korrikalari batek eta bik baino gehiagok erakustaldi politak egin dituzte. Ohikoa denez, erorikoak suertatu dira baina, zorionez, ondorio latz edo larririk ez dute izan gaurkoan.\nTelefonican bertze zezen bat lurrera erori eta gazte bat harrapatu du baina, ziztu bizian zutitu-eta, aitzina egin du lasterka. Lasterkariek zezen-taldea ederki gidatu dute eta, zezen-plazarako sarreran korrikalari-pilaketa gertatu den arren, horixe izan da arrisku bakarra, saldoak gainetik pasa duelako, lurrekoen aurka adarkadarik jaurti gabe eta oldartu gabe.\nZezen-plazan ere, adardunak bizi-bizi sartu eta, joaldunek lagundurik, zezentokietara iritsi dira, azkenean, bi minutu eta erdiko bidea betetzear.\n2 entzierroak. 0 adarkadez zaurituak. 8 kolpetutakoak.\nUztailaren 7ko entzierroetan inor adarkaturik izan ez den 18. aldia.\nAsteazkeneko entzierroetan lagun adarkaturik izan ez den 19. aldia.\nAsteazkeneko entzierroetarik 4. lasterrena.